qundao/data-zh-poetry huggingface dataset:
螺川舟中与世赏内翰小酌联句三首·其一
作者：江源
朝代：明

十年南北叹睽离，曾系停云几度思。往事无凭空对酒，故人相见只题诗。秋高江汉开双眼，霜入园林失乱枝。记取他时还驻节，不妨终夕话襟期。
螺川舟中与世赏内翰小酌联句三首·其三
作者：江源
朝代：明

江水江风江路长，故人相对两茫茫。青樽不与情俱尽，白发谁教兴更狂。廿载看花如昨日，一时持斧向南方。今宵各有怀人梦，落月流光照屋梁。
螺川舟中与世赏内翰小酌联句三首·其二
作者：江源
朝代：明

夕阳江上系兰舟，今日相逢是旧游。身远江湖仍恋阙，望穷霄汉欲登楼。胸中老气凭谁识，眼底风光为我留。千古英雄今在否，不须愁对蓼花洲。
行路难
作者：江源
朝代：明

人情满眼多翻覆，世路崎岖难着足。狭邪况复荆棘殷，往往令人成恸哭。行路难，仔细陈，杯羹分我忘所亲。鸟尽弓藏长太息，尺布之谣那可闻。耳馀之交何足数，糟糠之妻弃如土。世间万事无不然，蜜口笑刀毒于虎。太行九折尚可轮，瞿塘三峡险足云。人心谲诈千万变，行路之难应莫伦。
诸葛孔明祠二首
作者：江源
朝代：明

将相兼权盖世豪，南征北伐岂辞劳。功名讵料三分汉，筹策深知十倍曹。炎祚已随天运改，中原遥隔蜀山高。荒祠再拜瞻遗像，古木春风野鸟号。三代遗才独有公，草庐倾盖识真龙。委身不负君三顾，讨贼先陈疏两封。独恨吞吴成间隙，非于取益未从容。莫将功业论成败，犹得千年绍汉宗。
诸葛孔明祠二首·其一
作者：江源
朝代：明

将相兼权盖世豪，南征北伐岂辞劳。功名讵料三分汉，筹策深知十倍曹。炎祚已随天运改，中原遥隔蜀山高。荒祠再拜瞻遗像，古木春风野鸟号。
诸葛孔明祠二首·其二
作者：江源
朝代：明

三代遗才独有公，草庐倾盖识真龙。委身不负君三顾，讨贼先陈疏两封。独恨吞吴成间隙，非于取益未从容。莫将功业论成败，犹得千年绍汉宗。
诸葛瑾
作者：江源
朝代：明

择所栖身大丈夫，阿兄相蜀子归吴。滔滔汉贼何须数，大耳郎君认得无。
读诸葛孔明传
作者：江源
朝代：明

三顾隆中方释耒，君臣鱼水欲何如。刘朝旧物期兴复，汉贼中原誓破除。血食竟能延赤伏，忠贞不负托君储。区区陈寿何为者，千载谁平入寇书。
谒关云长祠二首
作者：江源
朝代：明

万人之敌国士俦，报曹高谊终归刘。天若祚汉公不死，区区陆子安能谋。公生封侯死庙食，高堂香火垂千年。试问孙曾今在否，三公陈迹委寒烟。
谒关云长祠二首·其一
作者：江源
朝代：明

万人之敌国士俦，报曹高谊终归刘。天若祚汉公不死，区区陆子安能谋。
谒关云长祠二首·其二
作者：江源
朝代：明

公生封侯死庙食，高堂香火垂千年。试问孙曾今在否，三公陈迹委寒烟。
谒岳王墓
作者：江源
朝代：明

阃外专征岂不知，精忠心事竟难移。担全天地君臣义，不计吾家父子危。王冢有碑镌大节，宋陵无主酹芳卮。拈香再拜祠前像，尚想中原报捷时。
谒张文献祠
作者：江源
朝代：明

开元贤相誇姚宋，蹇谔输公第一流。抗疏不容牛氏相，覆师先识羯奴谋。曲江祠古千年祀，揠月堂空一土丘。再拜遗容出门去，萧萧林木不胜秋。
谒忠节祠次顾太守柳别驾联句韵
作者：江源
朝代：明

忠节庐陵万古祠，皎如日月要人知。死生去就皆同道，治乱兴亡不共时。先代碑文苔藓蚀，颓垣春雨薜萝垂。观风特此胆遗像，慰我平生几仰思。稽颡祠前肃敬心，堂堂不改旧朝簪。数公元气在天地，一样清风自古今。但仰高名冠青史，不须遗像铸黄金。出门上马频回首，云护长郎碧树深。
谒忠节祠次顾太守柳别驾联句韵·其一
作者：江源
朝代：明

忠节庐陵万古祠，皎如日月要人知。死生去就皆同道，治乱兴亡不共时。先代碑文苔藓蚀，颓垣春雨薜萝垂。观风特此胆遗像，慰我平生几仰思。
谒忠节祠次顾太守柳别驾联句韵·其二
作者：江源
朝代：明

稽颡祠前肃敬心，堂堂不改旧朝簪。数公元气在天地，一样清风自古今。但仰高名冠青史，不须遗像铸黄金。出门上马频回首，云护长郎碧树深。
谒贾太传祠
作者：江源
朝代：明

万里长沙谪，一封流涕书。先生今庙食，宣室久丘墟。大块文章在，荒祠岁月馀。无情是湘水，何必吊三闾。
谢蔡少监惠黄鼠
作者：江源
朝代：明

秋深黄鼠肥堪爱，玉食东南更若何。滋味有时劳炰炙，芳甘何必假调和。河豚博死闻坡老，熊掌胜鱼见孟轲。二妙方来浑不似，筠笼相惠一何多。
贫士吟
作者：江源
朝代：明

乾坤双草屐，风雨一茅庐。不恨瓶无粟，空怜架有书。帘帷旧燕入，门巷故交疏。贫贱乃常理，何须光范趋。
贺郑同年叔亮生孙次邵汝学韵
作者：江源
朝代：明

我爱贤孙似玉枝，呼公正是黑头时。君看英物为家宝，我赋新诗当贺仪。通德门前排俎豆，分甘堂上足娱嬉。他时定继箕裘业，便是君家久远期。
赐闲为韩长史先生作
作者：江源
朝代：明

未老先思退，君恩特赐还。何为开绿野，吾不负青山。踪迹市朝外，身心泉石间。悠悠百年内，几个似公闲。
赠冯克明判永州先任湖州
作者：江源
朝代：明

甘棠旧种苕溪上，别驾新乘永水涯。展骥可能淹半刺，捕蛇今已复千家。黄金台下开春宴，青草湖边醉晚霞。见说此州好风月，可能分此到京华。
赠别少参李德馨同年次世赏内翰韵
作者：江源
朝代：明

入奏黄金殿，承恩白玉京。道亨逢运泰，臣直际君明。方岳专隆宠，才华副盛名。勤劳悬众望，金紫岂公荣。三日洪都会，双旌楚水程。宴开今铁柱，囊挟旧青萍。庭树翻天籁，檐铃和雨声。西山朝气爽，南浦晚寒轻。敢负三生约，叨逢四美并。留连诗百韵，倾倒夜三更。密荔闽山美，醇醪采石清。主人将厚德，客子乃多情。岐路分南北，心怀若弟兄。莫因今日别，寒却旧时盟。
赠同年邵文敬
作者：江源
朝代：明

忆别杏园时，南北各命驾。屈指将十年，偶得一慰籍。示我珠玉篇，一气无漏罅。胸中小溟渤，笔底夺造化。譬之桓文师，节制雄五霸。又如养由基，百中仰神射。纸价贵洛阳，谁能不脍炙。君才出天然，我辈风斯下。三复不释手，秉烛到深夜。细嚼有馀味，何啻倒餐蔗。愿言继三百，袖然陋鲍谢。
赠娄侍御南都提学
作者：江源
朝代：明

策名飞步冠群贤，献纳司存雨露边。两地山川分节制，九流人物待陶甄。公车未结王生袜，壮志仍输祖逖鞭。闻说公乡尽南望，春风双佩好朝天。
赠文华乃弟
作者：江源
朝代：明

我爱君家好弟兄，荆花棠棣古人情。对床风雨连宵话，重赋池塘春草生。
赠文大尹次夏官濮用昭韵
作者：江源
朝代：明

满城桑柘长春风，不数河阳一县红。莫道鸳鸾终枳棘，又看万里共冥鸿。
赠许天爵二首
作者：江源
朝代：明

十年不见许眉州，京国相逢感旧游。奏最喜承天子问，论心重上叔宽楼。曾闻父老甘棠咏，好是龚黄旧日流。欲比吾兄冰蘖操，蛾眉山月一轮秋。五马双旌历两州，瞿塘三峡旧经游。使君不减黎侯政，蜀士重铭远景楼。交谊几年仍旧雨，归舟十月是安流。锦城消息烦君寄，万里相思易白头。
赠许天爵二首·其一
作者：江源
朝代：明

十年不见许眉州，京国相逢感旧游。奏最喜承天子问，论心重上叔宽楼。曾闻父老甘棠咏，好是龚黄旧日流。欲比吾兄冰蘖操，蛾眉山月一轮秋。
赠许天爵二首·其二
作者：江源
朝代：明

五马双旌历两州，瞿塘三峡旧经游。使君不减黎侯政，蜀士重铭远景楼。交谊几年仍旧雨，归舟十月是安流。锦城消息烦君寄，万里相思易白头。
赠邵太守文敬
作者：江源
朝代：明

天王重民生，专城肯轻授。一郡苟非人，民日就疲疚。是以宵旰忧，孜孜简贤守。邵君沐殊渥，良吏称领袖。君学古董贾，胸罗廿八宿。君政古龚黄，身先化民陋。千里息夜析，甘棠荫清昼。无论五裤歌，岂但两麦秀。他时赴明诏，民乃更借寇。愿言保终始，德音流宇宙。遗爱拟岘山，山石为君镂。
赣州分司夜坐
作者：江源
朝代：明

九月虔州暖，闾阎未授衣。蚊雷犹夜闹，蟋蟀未人依。入馔秋蔬嫩，输官晚稻肥。观风今日事，随处采民诗。
赣州分司夜坐偶成
作者：江源
朝代：明

作客江湖过十秋，西风今夕又虔州。青灯照我犹疑梦，白发欺人故满头。马祖岩前云似墨，虎头城上月如钩。行踪自叹浑无定，明日明年何处楼。
起取口号
作者：江源
朝代：明

奉檄来饶邑，扪心愧牧夫。肥甘徒自养，凋弊未能苏。万里趋明诏，三年起仕涂。勖哉自今始，持此谢吾徒。
跌驴坡
作者：江源
朝代：明

持节侵农度此坡，长林丰草险偏赊。老松倚壁盘龙爪，乱石当途列虎牙。崖蜜采晴花作食，山禽投暝树为家。跌驴客子今何在，瘦马蹉跎我复过。
车遥遥
作者：江源
朝代：明

晓鸡啼彻满屋霜，征夫促装何太忙。车儿载脂午驾轭，关山满目阻且长。出门即是天涯路，教妾那能不回顾。空闺未必伤别离，远道唯忧事辛苦。车轮声远渐不闻，东西去住从此分。妇人自古不出门，妾身安得随车尘。音书寂寞谁相问，两毂那知行远近。愿君一去早回车，莫使青铜泣霜鬓。
过严先生祠堂
作者：江源
朝代：明

归去桐江觅钓舟，百年经济亚伊周。故人脱解如汤武，谁谓先生不肯留。
过严先生祠堂
作者：江源
朝代：明

故人不是汤文辈，此老徒追伊吕风。桐水有情群野鹤，谏垣无意补山龙。云台芜没空名汉，钓石峥嵘尚属公。我过祠前三稽颡，千年香火俨遗容。
过十八盘
作者：江源
朝代：明

飞盖晓征擎露重，弊裘秋绽怯风寒。行行曝背三竿日，窅窅关心十八盘。马上有诗聊拨闷，担头无酒不成欢。茫然不辨东西路，满目江山宇宙宽。
过吴源深祠有感
作者：江源
朝代：明

弋阳县令几番更，借问循良孰称情。三十年来遗爱在，邑人香火拜先生。
过大庾岭
作者：江源
朝代：明

大庾经行谩记春，眼看花柳几番新。不辞白发犹为客，只恐青山也叹人。去马来牛南北路，风餐路宿利名身。霎时便是西江境，横浦桥头又问津。
过大庾岭登文献祠十八韵
作者：江源
朝代：明

策马度庾岭，复登文献祠。祠宇枕石壁，山水争献奇。鸣禽当丝竹，古柏罗阶墀。路人拜遗像，几百年于兹。唐陵十有八，翁仲委蒺藜。何如此祠久，天地与等期。我特肃敬心，再拜瞻公仪。忆公抱忠梗，身佩唐安危。齐名宋广平，远过姚元之。千秋上金鉴，十度抗直词。风度动人主，先几识胡儿。功垂开元日，人望贞观时。一曝十寒至，杨李相因依。酿作天宝祸，渔阳来鼓鼙。君王走蜀道，公言方见思。嗟哉邪间正，自古皆如斯。拜罢出庙门，去去从此辞。马上重回首，岭树寒风悲。
过娄侍御山庄
作者：江源
朝代：明

屋对青山水抱村，池鱼溪鸟足盘桓。兰台御史更何有，几个松筠共岁寒。
过娄宪副莲塘书屋留饮赋诗次韵奉答二首
作者：江源
朝代：明

再到莲塘鬓欲丝，风光翻胜十年时。鸢飞鱼跃池中景，翠竹青螺画里诗。却恨酒杯欺量浅，不嫌山鸟叹归迟。尊前且了平生话，分付将军莫漫驰。促席传杯嚼藕丝，莲塘歌酒会君时。罗浮竹屋频年梦，关陕风烟到处诗。笋蕨堆盘肴亦美，唱酬刻烛句休迟。若为庾岭逢春早，先折梅花付驿驰。
过娄宪副莲塘书屋留饮赋诗次韵奉答二首·其一
作者：江源
朝代：明

再到莲塘鬓欲丝，风光翻胜十年时。鸢飞鱼跃池中景，翠竹青螺画里诗。却恨酒杯欺量浅，不嫌山鸟叹归迟。尊前且了平生话，分付将军莫漫驰。
过娄宪副莲塘书屋留饮赋诗次韵奉答二首·其二
作者：江源
朝代：明

促席传杯嚼藕丝，莲塘歌酒会君时。罗浮竹屋频年梦，关陕风烟到处诗。笋蕨堆盘肴亦美，唱酬刻烛句休迟。若为庾岭逢春早，先折梅花付驿驰。
过平刑关
作者：江源
朝代：明

平刑关上此经过，径路棱层绿树多。眼底有山皆峻峭，人间无地不风波。马蹄退缩临危栈，雉子惊飞伏浅莎。欲勒纪行诗数首，不知崖石倩谁磨。
过徐州有感
作者：江源
朝代：明

使旌又向彭城过，细柳薰风旧路蹊。舟棹下洪湍水恶，仆夫牵缆和歌齐。沐猴人去遗墟在，放鹤亭空落日低。我欲凭高望京国，白云烟树眼中迷。
过德胜门
作者：江源
朝代：明

朝辞金阙出长安，德胜初过第一关。跋涉山川宁谓远，咨询心事不曾闲。云中宫殿频回首，望里烟花强破颜。自古皇华臣子事，载驰何敢便言还。
过新堡子
作者：江源
朝代：明

新堡今再过，吐番一何多。擂石据危岭，岭弓射隔河。将军每示怯，戍卒欲请和。封章达明主，征伐挥天戈。
过杨子江
作者：江源
朝代：明

拥节元非汗漫游，严程千里敢淹留。中流未击将军楫，淮水先乘使者舟。窅窅插天双螮蝀，轻轻傍我一沙鸥。逢人若问过杨子，曾驾长风破巨流。
过桃源次沈仲律韵
作者：江源
朝代：明

桃洞风烟惨不开，昔人可是避秦来。萧条桑竹无鸡犬，荏苒岩扉但草莱。江边渔父不重到，世上神仙莫浪猜。人事兴亡今又古，夕阳立马重徘徊。
过梅关
作者：江源
朝代：明

浪说梅关便有梅，我来应不见梅开。马前孤负寻梅兴，纵有好诗何处裁。
过沛有感
作者：江源
朝代：明

官舫重经旧沛丰，寻思刘项亦英雄。斩蛇戏马今安在，剩水残山感慨中。
过湖口
作者：江源
朝代：明

官船湖口路，匆冗不登临。野寺悬危石，人家隔远林。雨馀山拥翠，日落水浮金。爱此未能去，停桡付短吟。
过滕茂实墓有感宋工部侍郎为金人所留下不屈死，其兄先降金矣
作者：江源
朝代：明

兄弟俱官宋，拘留共在金。浮沉奴婢态，铁石丈夫心。朽骨人争唾，荒坟我独寻。千秋青史上，芳臭不同襟。
过蒙恬墓
作者：江源
朝代：明

西北精兵阃外麾，将军一死竟何为。只缘峻法基秦始，不是奸谋中李斯。二世山河随逝水，千年臣节重民彝。路人指点荒坟处，欲采溪毛一奠之。
过踞岭
作者：江源
朝代：明

踞岭何崔嵬，限界两县境。上岭如登天，下岭如历井。乱石恣巉岩，使我心独警。荷负畏颠蹶，骅骝失驰骋。烈风鼓长松，阴云结秋暝。尘衣思一振，侧帽不复整。险阻须备尝，且莫悲断梗。双眼足壮观，不觉过此岭。虽然跋涉劳，野趣幸管领。纪行无好诗，聊以杀风景。
过雁门关次林孟仁侍御韵
作者：江源
朝代：明

此关独立据山隈，限隔华夷亦壮哉。北控幽州南控代，一夫当险万夫回。千峰如削云边出，二水潜通地底来。试问英雄守关者，宁无李牧出群才。
过马鞍山
作者：江源
朝代：明

昨过牛栏今马鞍，崚嶒石磴费攀援。深林蔽日晴犹湿，古木生风夏亦寒。击揖长淮如昨梦，登山全楚是奇观。岩前少憩停车看，爱杀松阴五里村。
远将归
作者：江源
朝代：明

昨夜灯花结，今朝雀声频。行子万里至，十年念悲辛。虽然作客好，不如在家贫。作客苦长别，在家常相亲。不见门前两杨柳，青青几时萧索久。莫重黄金轻别离，转眼风波堪白首。双鬟重整待君归，镜里朱颜未衰朽。百年偕老君莫违，免教人叹宕子妇。
述怀
作者：江源
朝代：明

客子光阴似转环，鬓毛不为朔风斑。酷怜杼轴空东国，敢谓贤劳赋北山。短述也能消永夜，浊醪未必破愁颜。乡关便道知何日，先遣音书附雁还。
送内弟蒋时雍南归四首
作者：江源
朝代：明

春闱三挟策，京国五飞瑩。天意亦仁爱，君子待老成。逢人休说命，闻礼且趋庭。去去莫迟马，倚门朝暮情。风骨非凡俗，文章即大家。酒杯消别恨，往事付长嗟。夜雨粤山梦，秋风赣水艖。到家重九月，篱菊尚留花。瓜葛情逾密，江山兴更佳。挑灯通夕话，对酒十年怀。浅水淹归棹，霜风散宿霾。壮年霄汉业，叹我老形骸。半月联舟楫，终宵共叹谈。诗从高兴发，酒为故情酣。木落山逾瘦，秋清水蔚蓝。天公知子意，风送此归帆。
送内弟蒋时雍南归四首·其一
作者：江源
朝代：明

春闱三挟策，京国五飞瑩。天意亦仁爱，君子待老成。逢人休说命，闻礼且趋庭。去去莫迟马，倚门朝暮情。
送内弟蒋时雍南归四首·其一
作者：江源
朝代：明
体裁：五言律诗

春闱三挟策，京国五飞莹。天意亦仁爱，君子待老成。逢人休说命，闻礼且趋庭。去去莫迟马，倚门朝暮情。
送内弟蒋时雍南归四首·其三
作者：江源
朝代：明

瓜葛情逾密，江山兴更佳。挑灯通夕话，对酒十年怀。浅水淹归棹，霜风散宿霾。壮年霄汉业，叹我老形骸。
送内弟蒋时雍南归四首·其二
作者：江源
朝代：明

风骨非凡俗，文章即大家。酒杯消别恨，往事付长嗟。夜雨粤山梦，秋风赣水艖。到家重九月，篱菊尚留花。
送内弟蒋时雍南归四首·其四
作者：江源
朝代：明

半月联舟楫，终宵共叹谈。诗从高兴发，酒为故情酣。木落山逾瘦，秋清水蔚蓝。天公知子意，风送此归帆。
送区世昌下第二首
作者：江源
朝代：明

策马崇文送故人，眼前时事莫重陈。南行且劝加餐饭，上苑年年自有春。去岁春风嗟落第，今年秋暮始还家。待君挟策重来日，骑马长安看杏花。
送区世昌下第二首·其一
作者：江源
朝代：明

策马崇文送故人，眼前时事莫重陈。南行且劝加餐饭，上苑年年自有春。
送区世昌下第二首·其二
作者：江源
朝代：明

去岁春风嗟落第，今年秋暮始还家。待君挟策重来日，骑马长安看杏花。
送友人入蜀
作者：江源
朝代：明

立马愁将夕，嗟君万里行。潮平秋水阔，风急暮猿清。芳树笼秦栈，烟花望锦城。殷勤共杯酒，不必有离情。
送周世祥致仕还乡
作者：江源
朝代：明

绿杨红杏满城春，又向天涯别故人。万里江山劳梦寐，十年京洛共风尘。眼前好恶那能定，梦里输赢总未真。携取旧书归旧隐，半溪山水绿罗新。
送周天叙出使于闽顺道省亲
作者：江源
朝代：明

我爱君家鬓未华，可人文采际亨嘉。八千里外新持节，三百人中旧探花。征旆远飞闽海月，綵衣仍过越南家。平生却叹乘槎客，肯把蒲萄载使车。
送姚应龙令新喻
作者：江源
朝代：明

西江大邑称新喻，出宰多烦我辈人。黄甲旧承天上赐，碧桃新长县中春。青霄事业酬明主，赤子疮痍任此身。见说东洲居士在，日闻清论莫嫌频。
送娄克让绣衣提学次郑从俭韵
作者：江源
朝代：明

神羊衣上绣黄金，不受红尘半点侵。盛夏有霜飞白简，太平无疏只丹心。埋轮北蓟清风在，持斧南都化雨深。料得人才丕变后，百年风雅起淳音。
送张廷臣令汤溪
作者：江源
朝代：明

祝君□□汤溪去，作牧应须似古人。绿绮调高单父暇，清歌声沸武城春。翩翩双鸟都门路，渺渺孤舟浙水津。欲折垂柳赠君去，长亭斜日正消魂。
送张邦兆归蜀省亲
作者：江源
朝代：明

诏许宁亲蜀道归，路人争看此男儿。暂趋白发承颜地，正想金门待漏时。万里山川新綵服，百年忠孝旧家规。如君此乐今能几，陟岵无烦更赋诗。
送徐都堂诗
作者：江源
朝代：明

先生三十登黄甲，英俊群中独眉白。青春筮仕秋台郎，折狱片言声翕赫。西江佐宪知几年，秋霜肃处涵春泽。楚台长宪庭无冤，复向西江作方伯。请看今日百役均，无论当时两岐麦。重名清望荷主知，天书晓出长安陌。内台纲纪倍精神，燕蓟豺狼敛踪迹。飞腾始速千里蹄，击搏方张九霄翮。去日追思如伯棠，他年尚爱莱公柏。章江离别公莫论，我辈尊前且戏剧。彼此去住各尽欢，人生宇宙谁非客。后夜相思何处边，举首西山看月色。
送李宪长入觐一首
作者：江源
朝代：明

几年持宪肃清高，马足飞尘入觐劳。供帐举怀歌伐木，邮亭张烛看豪曹。东南疲弊新封事，西北风霜旧豸袍。遥想玉阶三祝后，太平天子特恩褒。
送林思绍尹莆田
作者：江源
朝代：明

莆田县里初分宰，郭隗台前此送行。落日离心催发轫，春风回首忆登瀛。豪门书劄从今绝，原野莱芜趁雨耕。莫道政成人不识，口啤传诵自分明。
送梁惟敬省兄还五羊
作者：江源
朝代：明

江南客子省兄归，正值长安二月时。冰泮潞河春水阔，寒辞燕市日光迟。孤舟夜雨彭城梦，千里晴云瘴海思。相送何须折杨柳，为君三诵渭城诗。
送王举人春闱
作者：江源
朝代：明

子上春官惜别宴，功名须似古人贤。榜登龙虎唐韩愈，策对天人董广川。九万云程鹏翮健，八千岐路马蹄穿。春风得意长安陌，好把泥金帖子传。
送王太仆卿
作者：江源
朝代：明

章江门外春雨晴，溶溶鸭绿新水生。有客拂衣朝帝阙，官船暂系章江亭。旁人问我客者谁，天子近臣太仆卿。九载循良二千石，薇垣柏府俱蜚声。临轩昨日简才俊，綵鸾衔诏来承明。羡君之行如登仙，惜君之去难为情。同官视我如骨肉，和风甘雨春冥冥。沙头欲别未忍别，仆夫为我迟行旌。三酌五酌复十酌，尊前倾倒醉复醒。区区离别不足赋，聊歌短述君须听。愿君岩廊作柱石，致君尧舜如虞廷。
送祁郎中致和出使朝鲜
作者：江源
朝代：明

九重圣化今无外，万里梯航讵有涯。一自东周雅亡后，使君今日继皇华。
送萧宗鲁赴任二首
作者：江源
朝代：明

京华几度长相忆，消息传来解百忧。今日开怀燕市酒，十年听雨郭家楼。簿书叹我淹兰省，教铎怜君到吉州。寄语故人杨举子，荔枝阴底莫迟留。先生规范任从容，教历延安两郡中。坐见文风千里浃，不知吾道几人东。蘼芜满院看生意，苜蓿堆盘胜晚菘。料得杏花坛上讲，故交应有士希同。
送萧宗鲁赴任二首·其一
作者：江源
朝代：明

京华几度长相忆，消息传来解百忧。今日开怀燕市酒，十年听雨郭家楼。簿书叹我淹兰省，教铎怜君到吉州。寄语故人杨举子，荔枝阴底莫迟留。
送萧宗鲁赴任二首·其二
作者：江源
朝代：明

先生规范任从容，教历延安两郡中。坐见文风千里浃，不知吾道几人东。蘼芜满院看生意，苜蓿堆盘胜晚菘。料得杏花坛上讲，故交应有士希同。
送进士姚廷述归省
作者：江源
朝代：明

曾对彤墀翰墨孤，九重诏许暂归欤。邑人却讶新题柱，关吏争看旧弃繻。恋阙长悬天上梦，望云遥指粤中居。莱衣舞罢须回首，正是重瞳侧席初。
送陈存义还南都
作者：江源
朝代：明

不知何事久离群，燕市悲歌又送君。才子旧称何水部，诗家今得鲍参军。人间后事推前事，江上晴云杂雨云。莫向尊前惜沉醉，世情谁是旧雷陈。
送陈监博
作者：江源
朝代：明

昨夜谁占使者星，洪都今日驻双旌。独贤心壮摅王事，三绝名高共阿兄。瀑布泉头聊濯足，望湖亭上谩题名。孤舟又向章江别，江水江花不尽情。
送陈邦直司训之宜山
作者：江源
朝代：明

弟子群中最白眉，十年南北叹睽离。探穷今古书千卷，不得姮娥桂一枝。酌酒与君多旧话，赠言于我有新诗。行行勿薄宜阳教，坐拥春风拟浴沂。
送鲍惟德任袁州经历
作者：江源
朝代：明

当时三献荆山璞，不意良工竟遗落。故人已总内台纲，先生始入袁州幕。人生赋命有疾迟，尽心莫问官崇卑。君今佐政黄堂上，须念闾阎赤子饥。
送黄玄璧下第归江南
作者：江源
朝代：明

京华灯火三年业，岭海风波几日还。不为功名浑落魄，只缘亲舍久违颜。八千里外归莱采，一寸心先到庾关。回首杏园春更好，看君骑马曲江干。
遣怀
作者：江源
朝代：明

九日招邀太仆家，不知身世在天涯。敢将恶况悲蓬梗，且酌芳尊泛菊花。东野桑田成碧海，北邙枯骨委黄沙。人生到处皆堪乐，得失何须更叹嗟。
遣怀寄吕敬修
作者：江源
朝代：明

暑往寒来春复秋，细推今古事堪愁。汉家箫鼓空流水，晋代衣冠成古丘。举世尽从愁里老，何人肯向死前休。人生宝贵须回首，万事风波一叶舟。
遣怀次杜工部送校书二十六韵
作者：江源
朝代：明

览镜觉发变，饮酒病目赤。四十更七年，老瘦见骨脊。读书才数行，孤寡愧文伯。素无浴沂资，何以学曾晰。仕岂不为贫，廿年强为客。守俸如井泉，虚名颇烜赫。不似无官轻，江湖任落魄。乏此盖代功，万钟亦何益。萦绊未得归，荒此山中宅。成化甲辰秋，将命江浙适。食我者其谁，安得辞此役。北瞻太华高，南顾匡庐碧。何处是帝京，使我愁日积。未毕出使功，何敢念疏戚。每恨四牡迟，苍忙不暖席。相君正崇忧，小臣亦奋激。西北谁劳来，流移未占籍。更闻棘门军，秋屯若戏剧。捐生固其宜，君恩亦岂窄。时事每如此，终夜恒怵惕。况值催督劳，对食未遑吃。奔走当北风，面垢无润泽。曰米敢厌粗，幽并已无麦。欲共实鸿翔，嗟哉少六翮。吾徒将何如，始终保金石。誓不随颓波，但恐负曩昔。
郁孤台次诸公韵
作者：江源
朝代：明

六年四度按虔州，不事区区问喘牛。三尺敢违天子法，一官长愧释之流。眼中人物非前度，槛外江山似昔游。望阙思乡更无限，不堪重上最高楼。观风重上郁孤台，景物于人独快哉。万井烟花都是画，百年怀抱亦须开。虎头城对崆峒秀，羊角水通章贡来。我趁公馀时一眺，壮观休道小蓬莱。宦海频年作远游，故山谁伴菊松幽。孤云无意还栖石，二水多情亦合流。士雅誓江曾击楫，庾公爱月每登楼。古人已远休惆怅，啸向斜阳天际头。百雉孤城数仞台，眼前好景胡来哉。山头古木撑云出，谷口长风卷雨来。使者谩怜东国赋，闺人休赋南山雷。江湖心思忧如结，强把离怀对酒开。
郁孤台次诸公韵·其一
作者：江源
朝代：明

六年四度按虔州，不事区区问喘牛。三尺敢违天子法，一官长愧释之流。眼中人物非前度，槛外江山似昔游。望阙思乡更无限，不堪重上最高楼。
郁孤台次诸公韵·其三
作者：江源
朝代：明

宦海频年作远游，故山谁伴菊松幽。孤云无意还栖石，二水多情亦合流。士雅誓江曾击楫，庾公爱月每登楼。古人已远休惆怅，啸向斜阳天际头。
郁孤台次诸公韵·其二
作者：江源
朝代：明

观风重上郁孤台，景物于人独快哉。万井烟花都是画，百年怀抱亦须开。虎头城对崆峒秀，羊角水通章贡来。我趁公馀时一眺，壮观休道小蓬莱。
郁孤台次诸公韵·其四
作者：江源
朝代：明

百雉孤城数仞台，眼前好景胡来哉。山头古木撑云出，谷口长风卷雨来。使者谩怜东国赋，闺人休赋南山雷。江湖心思忧如结，强把离怀对酒开。
郑家驿次沈提学先生题壁韵二首
作者：江源
朝代：明

几时铭剑阁，昨夜梦刀州。晓树长笼雾，春泉不断流。猿声招客泪，物色故吾留。枝痒辄题句，何如赵倚楼。初春辞穗石，首夏过湘川。离别刚三月，亲知各一天。林深多虎迹，地僻少人烟。日落频回首，乡关何处边。
郑家驿次沈提学先生题壁韵二首·其一
作者：江源
朝代：明

几时铭剑阁，昨夜梦刀州。晓树长笼雾，春泉不断流。猿声招客泪，物色故吾留。枝痒辄题句，何如赵倚楼。
郑家驿次沈提学先生题壁韵二首·其二
作者：江源
朝代：明

初春辞穗石，首夏过湘川。离别刚三月，亲知各一天。林深多虎迹，地僻少人烟。日落频回首，乡关何处边。
醴陵道中
作者：江源
朝代：明

行尽萍乡是醴陵，地分吴楚控蛮荆。观风到处长留眼，着意看山每问名。夹道野花红间白，触人诗思景无情。明朝又过三湘路，茅店山桥送客程。
采樵图为李总戎题二首
作者：江源
朝代：明

腰斧深山远斫薪，担头风雪竟忘贫。归来赖有齐眉妇，不似区区汉买臣。远道樵苏何处翁，万山花木自青红。圣朝不用知名姓，留得闲身伴葛洪。
采樵图为李总戎题二首·其一
作者：江源
朝代：明

腰斧深山远斫薪，担头风雪竟忘贫。归来赖有齐眉妇，不似区区汉买臣。
采樵图为李总戎题二首·其二
作者：江源
朝代：明

远道樵苏何处翁，万山花木自青红。圣朝不用知名姓，留得闲身伴葛洪。
采莲曲
作者：江源
朝代：明

采采湖上莲，妾貌比花妍。折花莫折藕，折藕丝相牵。湖中日出湖边雨，女伴停船隔花语。双桡溅浪温罗衣，逐伴随潮过芳渚。忽忆郎游浙水西，满船弃却荷花归。不如湖上鸳鸯鸟，头白双双一处飞。
采菱词
作者：江源
朝代：明

采菱复采菱，东湖复西湖。耻邀淇上女，但约邻家姑。湖水何悠悠，薰风亦徐徐。水深菱叶吧，水泄菱叶枯。采采去复来，川路何萦迂。但恐刺织手，不愁湿罗襦。徘徊思幽独，打起双飞凫。回船日已暮，明月生菰蒲。
重阳遇雪言怀
作者：江源
朝代：明

九日黄花节，孤城白雪寒。望中山色改，松杪叶声乾。衰鬓催秋暮，芳樽负菊餐。异乡逢此日，谁与尽清欢。
野田黄雀行
作者：江源
朝代：明

啾啾野田雀，丘隅遂成窠。夏日陇麦熟，秋风木黍多。饱食日靡厌，翩翩集高柯。地僻少弹射，山深无网罗。岂知田家苦，未获先催科。若比桑扈鸟，窃脂不窃禾。我本欲诛汝，群飞将奈何。愿汝化为蛤，去去随汪波。
金井怨
作者：江源
朝代：明

佳人照金井，顾影影在水。憔悴不足悲，龌龊良可耻。世俗怜朱颜，谁知寸心是。每恨亡国殊，坠井曷不死。
金台话旧卷为张绣衣赋
作者：江源
朝代：明

自古济南名士多，我闻杜老诗中语。张刘苏柴齐鲁英，卓荦文章百夫禦。昔年蚤结青云交，死生穷达民相许。磨砻事业期圣贤，十载青灯共寒暑。天公赋命有疾除，紫带青袍各俦侣。焉知来者不如今，或者皇天庸玉女。一朝聚首黄金台，旅馆张灯具鸡黍。开尊共话曩昔时，竟夕连床听风雨。素心不负莫逆情，百岁婚姻结男女。人生邂逅且尽欢，相逢何必问出处。出门跬步即胡越，况复东西路修阻。丈夫离合信有时，不用区区动悽楚。始终愿保金石期，长把音书托双鲤。
钓鱼图为李总戎题二首
作者：江源
朝代：明

长竿短笠心自如，此翁取适兼取鱼。人间理乱都不管，醉来独笑醒三闾。日日垂纶坐绿苔，江湖鸥鸟莫相猜。翻嫌白发潘溪者，掷却渔竿牧野来。
钓鱼图为李总戎题二首·其一
作者：江源
朝代：明

长竿短笠心自如，此翁取适兼取鱼。人间理乱都不管，醉来独笑醒三闾。
钓鱼图为李总戎题二首·其二
作者：江源
朝代：明

日日垂纶坐绿苔，江湖鸥鸟莫相猜。翻嫌白发潘溪者，掷却渔竿牧野来。
铜雀台
作者：江源
朝代：明

魏武窃神器，鼎分汉土宇。陋哉无远图，筑台贮歌舞。台榭纷绮罗，婵娟竞媚妩。我窥奸雄心，乃欲传万古。胡为不五世，九庙已焦土。歌舞能几时，欢娱变悽楚。松柏生悲风，西陵已无主。多少分香儿，谁知属典午。
镇远分司寄宿
作者：江源
朝代：明

镇远且留宿，偏桥谩计程。聒人蛙乱吠，照我烛孤明。远世一无累，为官百不成。虽然归亦好，君宠未忘情。
长安有狭邪行
作者：江源
朝代：明

大都有捷径，轩盖众若云。佩玉摇玲珑，罗绮相鲜新。为问过者谁，云是诸贵人。杨李皆近臣，韩虢皆近亲。金吾避驰道，御史回车轮。侯门闹如市，气势薰秋旻。岂知终南隐，朴素先秦民。衡门足栖迟，义路良可遵。荣辱了不知，理乱亦不闻。穷居三十载，高卧南山春。
长安道
作者：江源
朝代：明

幽燕自古天下雄，千年王气此地钟。长安大道坦如掌，关中洛阳俱下风。百二山河势差别，四面金汤固如铁。居庸山海来重关，无乃天造与地设。皇图巩固据全燕，帝居壮丽古无前。双龙阙声云霄外，五凤楼高日月边。南城宫殿媲花萼，大内亭台过铜雀。九衢驰道荫青槐，五侯甲第施珠箔。轩盖云屯戚里门，桃李花开公主园。六曹馆阁文书静，五府官僚车马喧。天子金台不重筑，俊彦登庸贤梦卜。百万铁甲羽林儿，亿秭军储太仓粟。郊畿千里歌时雍，玉帛万国皆来同。四时八节烟烽息，五风十雨禾黍丰。越裳白雉来中夏，盛世苍麟在郊野。折岳延评尽释之，摛文史馆皆班马。垂杨新水白玉河，香尘滚滚春风和。夜巡司隶摇金镫，晓直将军散玉珂。两两中官耀金紫，双双游女娇罗绮。征商宝货积如山，冶游冠盖浓于蚁。吾民乐利恣所如，岂知尧舜在唐虞。去年有诏罢贡献，今年再诏蠲民租。身先恭俭古莫匹，更赐经筵讲无逸。爱民轸念关陕逋，安边复罢轮台卒。我生幸际圣明朝，谁道冯唐不见招。河清底用词人颂，康衢但听儿童谣。外台一别长安久，岁月蹉跎成老丑。君恩恋恋遽敢忌，江湖疏远重回首。
长沙道中
作者：江源
朝代：明

迢递长沙路，稀疏粤海缄。晚云屯岳麓，春雨暗湘潭。风俗逢人问，方言到处谙。莫因乡土念，流泪湿征衫。
长门怨
作者：江源
朝代：明

金屋春如海，长门日似年。君恩原不薄，妾貌岂长妍。别殿闻清乐，中街长绿钱。君情倘不绝，万一旧人怜。
门有车马客行
作者：江源
朝代：明

客从故乡来，车马憩门柳。延客入我堂，少坐且抖擞。须臾问从来，故乡有书否。客答即欠身，封缄乃相授。书中何云云，道我别离久。大儿能读书，幼子亦学走。田园未荒芜，年谷屡丰阜。读罢心始降，离忧复句有。张筵具嘉殽，饮客进斗酒。君其少尽欢，明日复分手。
闲坐书怀二首
作者：江源
朝代：明

千年宇宙皆吾事，万里乾坤到处家。坐看满城弦管沸，松州犹未是天涯。雪前风起千山白，雪后天晴万仞青。满目恍如生色画，寻芳何用出郊坰。
闲坐书怀二首·其一
作者：江源
朝代：明

千年宇宙皆吾事，万里乾坤到处家。坐看满城弦管沸，松州犹未是天涯。
闲坐书怀二首·其二
作者：江源
朝代：明

雪前风起千山白，雪后天晴万仞青。满目恍如生色画，寻芳何用出郊坰。
闲居咏怀集陶二首
作者：江源
朝代：明

穷居三十载，弊庐何必广。依依墟里烟，孟夏草木长。园林无俗情，虚室绝尘想。开径望三益，奇文共以赏。抚已有深怀，洙泗辍微响。有酒不肯饮，零落同草莽。投耒去学仕，登降千里馀。终日驰车走，风波阴中涂。误落尘网中，言尽意不舒。恐此非良计，逝将理舟舆。代耕非所望，栖迟固多娱。野外罕人事，委怀在琴书。春秫作美酒，摘我园中蔬。日月掷我去，不乐复何如。
闲居咏怀集陶二首·其一
作者：江源
朝代：明

穷居三十载，弊庐何必广。依依墟里烟，孟夏草木长。园林无俗情，虚室绝尘想。开径望三益，奇文共以赏。抚已有深怀，洙泗辍微响。有酒不肯饮，零落同草莽。
闲居咏怀集陶二首·其二
作者：江源
朝代：明

投耒去学仕，登降千里馀。终日驰车走，风波阴中涂。误落尘网中，言尽意不舒。恐此非良计，逝将理舟舆。代耕非所望，栖迟固多娱。野外罕人事，委怀在琴书。春秫作美酒，摘我园中蔬。日月掷我去，不乐复何如。
闲居感兴六首
作者：江源
朝代：明

忆归休上越王台，欲写愁肠愧不才。跨马出郊时极目，谁家桃李乱中开。家在枚皋旧宅边，浊醪粗饭任吾年。是非莫问门前客，万古知心只老天。往事空成半醉来，寸心争忍不成灰。眼看朝市为陵客，莫遣黄金漫作堆。兵书一箧老无功，独倚栏干怅望中。几处松筠烧后死，等闲桃李即春红。道非身外更何求，一室无喧事事幽。试问繁华何处在，石家金谷水空流。万古交驰一片尘，每回回首即长颦。终军壮节堆黄土，何用浮名绊此身。
闲居感兴六首·其一
作者：江源
朝代：明

忆归休上越王台，欲写愁肠愧不才。跨马出郊时极目，谁家桃李乱中开。
闲居感兴六首·其三
作者：江源
朝代：明

往事空成半醉来，寸心争忍不成灰。眼看朝市为陵客，莫遣黄金漫作堆。
闲居感兴六首·其二
作者：江源
朝代：明

家在枚皋旧宅边，浊醪粗饭任吾年。是非莫问门前客，万古知心只老天。
闲居感兴六首·其五
作者：江源
朝代：明

道非身外更何求，一室无喧事事幽。试问繁华何处在，石家金谷水空流。
闲居感兴六首·其六
作者：江源
朝代：明

万古交驰一片尘，每回回首即长颦。终军壮节堆黄土，何用浮名绊此身。
闲居感兴六首·其四
作者：江源
朝代：明

兵书一箧老无功，独倚栏干怅望中。几处松筠烧后死，等闲桃李即春红。
闲居杂言集陶三十首并序
作者：江源
朝代：明

天地长不没，万理自森著。寒暑日相催，如何舍此去。纵浪大化中，百年会有役。不见相知人，疑义相与析。投耒去学仕，今日复何悔。荣华难久居，达人解其会。重华去我久，举世少复真。试问衰周来，奚觉无一人。流幻百年中，无复独多虑。吾生行归休，几人得其趣。人生无根蒂，称心固为好。不学狂驰子，冰炭满怀抱。荏苒岁月颓，于何劳智慧。多谢诸少年，及时当勉励。盛衰不可量，彼此更共之。觉悟当念还，何为复孤疑。人为三才中，胡为不自竭。颜生称为仁，深得固穷节。丈夫四海志，何必骨肉亲。俯仰终宇宙，彭殇非等伦。密密堂前柳，不久当奈何。谅哉淩霜柏，托体同山阿。世路廓悠悠，行行向不惑。一生能复几，且进杯中物。谓人最灵智，卫生每苦拙。鼎鼎百年内，了无一可悦。寝迹衡门下，甘以辞华轩。立善有遗爱，愿君取吾言。汲汲鲁中叟，今复在何处。游好在六经，久而道弥著。少年罕人事，坐止高荫下。时赖好事人，信宿酬清话。人生似幻化，老少同一死。不乐复何如，素心正如此。日月不肯迟，凄厉岁云暮。成名犹不勤，遂令此言负。终日驰车走，吾行欲何求。漉我新熟酒，忘彼千载忧。我实幽居士，在己何怨天。若不委穷达，百世谁当传。白日沦西河，飞鸟相与还。怀古一何深，黄绮之商山。历览千古书，圣贤留遗迹。往迹浸复湮，如何不叹息。荣荣窗下兰，含薰待清风。安知物为贵，直在百年中。遥遥从羁役，前涂当几许。去去欲何之，杨朱所以止。谁谓固穷难，袁安困积雪。屡空既有人，方此亦不劣。四时相催迫，空叹将焉如。不赖固穷节，谁当为汝誉。古时功名士，不知止利己。从来将千载，二疏复此举。草荣知节和，气变悟时易。斗酒聚比邻，抗言谈在昔。昔在黄子廉，寄声与我谐。其人虽已没，念之动中怀。
闲居杂言集陶三十首并序·其一
作者：江源
朝代：明

天地长不没，万理自森著。寒暑日相催，如何舍此去。
闲居杂言集陶三十首并序·其七
作者：江源
朝代：明

荏苒岁月颓，于何劳智慧。多谢诸少年，及时当勉励。
闲居杂言集陶三十首并序·其三
作者：江源
朝代：明

投耒去学仕，今日复何悔。荣华难久居，达人解其会。
闲居杂言集陶三十首并序·其九
作者：江源
朝代：明

人为三才中，胡为不自竭。颜生称为仁，深得固穷节。
闲居杂言集陶三十首并序·其二
作者：江源
朝代：明

纵浪大化中，百年会有役。不见相知人，疑义相与析。
闲居杂言集陶三十首并序·其二十
作者：江源
朝代：明

我实幽居士，在己何怨天。若不委穷达，百世谁当传。
闲居杂言集陶三十首并序·其二十一
作者：江源
朝代：明

白日沦西河，飞鸟相与还。怀古一何深，黄绮之商山。
闲居杂言集陶三十首并序·其二十七
作者：江源
朝代：明

古时功名士，不知止利己。从来将千载，二疏复此举。
闲居杂言集陶三十首并序·其二十三
作者：江源
朝代：明

荣荣窗下兰，含薰待清风。安知物为贵，直在百年中。
闲居杂言集陶三十首并序·其二十九
作者：江源
朝代：明

昔在黄子廉，寄声与我谐。其人虽已没，念之动中怀。
闲居杂言集陶三十首并序·其二十二
作者：江源
朝代：明

历览千古书，圣贤留遗迹。往迹浸复湮，如何不叹息。
闲居杂言集陶三十首并序·其二十五
作者：江源
朝代：明

谁谓固穷难，袁安困积雪。屡空既有人，方此亦不劣。
闲居杂言集陶三十首并序·其二十八
作者：江源
朝代：明

草荣知节和，气变悟时易。斗酒聚比邻，抗言谈在昔。
闲居杂言集陶三十首并序·其二十六
作者：江源
朝代：明

四时相催迫，空叹将焉如。不赖固穷节，谁当为汝誉。
闲居杂言集陶三十首并序·其二十四
作者：江源
朝代：明

遥遥从羁役，前涂当几许。去去欲何之，杨朱所以止。
闲居杂言集陶三十首并序·其五
作者：江源
朝代：明

流幻百年中，无复独多虑。吾生行归休，几人得其趣。
闲居杂言集陶三十首并序·其八
作者：江源
朝代：明

盛衰不可量，彼此更共之。觉悟当念还，何为复孤疑。
闲居杂言集陶三十首并序·其六
作者：江源
朝代：明

人生无根蒂，称心固为好。不学狂驰子，冰炭满怀抱。
闲居杂言集陶三十首并序·其十
作者：江源
朝代：明

丈夫四海志，何必骨肉亲。俯仰终宇宙，彭殇非等伦。
闲居杂言集陶三十首并序·其十一
作者：江源
朝代：明

密密堂前柳，不久当奈何。谅哉淩霜柏，托体同山阿。
闲居杂言集陶三十首并序·其十七
作者：江源
朝代：明

人生似幻化，老少同一死。不乐复何如，素心正如此。
闲居杂言集陶三十首并序·其十三
作者：江源
朝代：明

谓人最灵智，卫生每苦拙。鼎鼎百年内，了无一可悦。
闲居杂言集陶三十首并序·其十九
作者：江源
朝代：明

终日驰车走，吾行欲何求。漉我新熟酒，忘彼千载忧。
闲居杂言集陶三十首并序·其十二
作者：江源
朝代：明

世路廓悠悠，行行向不惑。一生能复几，且进杯中物。
闲居杂言集陶三十首并序·其十五
作者：江源
朝代：明

汲汲鲁中叟，今复在何处。游好在六经，久而道弥著。
闲居杂言集陶三十首并序·其十八
作者：江源
朝代：明

日月不肯迟，凄厉岁云暮。成名犹不勤，遂令此言负。
闲居杂言集陶三十首并序·其十六
作者：江源
朝代：明

少年罕人事，坐止高荫下。时赖好事人，信宿酬清话。
闲居杂言集陶三十首并序·其十四
作者：江源
朝代：明

寝迹衡门下，甘以辞华轩。立善有遗爱，愿君取吾言。
闲居杂言集陶三十首并序·其四
作者：江源
朝代：明

重华去我久，举世少复真。试问衰周来，奚觉无一人。
闲思十首次代内赠韵
作者：江源
朝代：明

别来谁是置书邮，恨不随君塞上游。玉蕊有花羞插鬓，金垒无酒可消忧。东风冷节人长瘦，细雨重门燕亦愁。底事归期尽虚语，几番临镜误梳头。年年烽燧照边邮，飞挽怜君万里游。锦被易寒长熨火，玉书难寄每增忧。小姑窥幔时嗔睡，幼女牵衣不解愁。颇觉别离心独苦，为谁膏栉此蓬头。计程今日到西邮，不负男儿拥节游。上国几时歌杕杜，北堂无地种忘忧。麒麟画像君应取，燕子离居妾岂愁。却叹南邻征戍妇，望夫山上数回头。昨来音信自边邮，又报车轮赵代游。远道风霜须自爱，高堂甘旨未宜忧。生僧乌鹊空传喜，长羡鸳鸯不识愁。我欲载书答君子，薄情边雁不回头。转眼光阴速置邮，天涯岁晚尚东游。妇人敢怠闺中职，夫子须先天下忧。织锦谩论新旧恨，封书聊慰别离愁。傍人未会侬深意，却道因风寄白头。夫婿乘轺走传邮，三年两度白登游。独贤不辱君王命，万里无烦贱妾忧。薛媛诗中云鬓改，崔徽卷里翠娥愁。临行记得丁宁嘱，堂上春风有白头。忆从旌节赴边邮，无复花时事剧游。紫燕黄鹂撩妾思，栉风沐雨为君忧。归鸿浪说能传信，谖草谁云可疗愁。闻道旋车新奏捷，午门争献月支头。作客频年赴远邮，又传舟棹五陵游。尺书不到成孤闷，小婢强前宽百忧。沈水香销炉鸭冷，画眉□远镜鸾愁。寒衣欲剪今宽窄，匹锦全封寄垄头。嫁来曾不识南邮，昨夜分明梦远游。椰叶桐花江上路，瘴烟蛮雨眼中忧。归期有约郎应至，卜筮无凭妾更愁。会合几何离索久，不如双燕傍池头。欲把封书托置邮，恐郎忘却旧同游。年年玉枕曾伤别，处处青楼不解忧。蝉翼好如君薄倖，鲸波堪比妾深愁。相思可奈双鬓雪，更不饶人日上头。
闲思十首次代内赠韵·其一
作者：江源
朝代：明

别来谁是置书邮，恨不随君塞上游。玉蕊有花羞插鬓，金垒无酒可消忧。东风冷节人长瘦，细雨重门燕亦愁。底事归期尽虚语，几番临镜误梳头。
闲思十首次代内赠韵·其七
作者：江源
朝代：明

忆从旌节赴边邮，无复花时事剧游。紫燕黄鹂撩妾思，栉风沐雨为君忧。归鸿浪说能传信，谖草谁云可疗愁。闻道旋车新奏捷，午门争献月支头。
闲思十首次代内赠韵·其三
作者：江源
朝代：明

计程今日到西邮，不负男儿拥节游。上国几时歌杕杜，北堂无地种忘忧。麒麟画像君应取，燕子离居妾岂愁。却叹南邻征戍妇，望夫山上数回头。
闲思十首次代内赠韵·其九
作者：江源
朝代：明

嫁来曾不识南邮，昨夜分明梦远游。椰叶桐花江上路，瘴烟蛮雨眼中忧。归期有约郎应至，卜筮无凭妾更愁。会合几何离索久，不如双燕傍池头。
闲思十首次代内赠韵·其二
作者：江源
朝代：明

年年烽燧照边邮，飞挽怜君万里游。锦被易寒长熨火，玉书难寄每增忧。小姑窥幔时嗔睡，幼女牵衣不解愁。颇觉别离心独苦，为谁膏栉此蓬头。
闲思十首次代内赠韵·其五
作者：江源
朝代：明

转眼光阴速置邮，天涯岁晚尚东游。妇人敢怠闺中职，夫子须先天下忧。织锦谩论新旧恨，封书聊慰别离愁。傍人未会侬深意，却道因风寄白头。
闲思十首次代内赠韵·其八
作者：江源
朝代：明

作客频年赴远邮，又传舟棹五陵游。尺书不到成孤闷，小婢强前宽百忧。沈水香销炉鸭冷，画眉□远镜鸾愁。寒衣欲剪今宽窄，匹锦全封寄垄头。
闲思十首次代内赠韵·其六
作者：江源
朝代：明

夫婿乘轺走传邮，三年两度白登游。独贤不辱君王命，万里无烦贱妾忧。薛媛诗中云鬓改，崔徽卷里翠娥愁。临行记得丁宁嘱，堂上春风有白头。
闲思十首次代内赠韵·其十
作者：江源
朝代：明

欲把封书托置邮，恐郎忘却旧同游。年年玉枕曾伤别，处处青楼不解忧。蝉翼好如君薄倖，鲸波堪比妾深愁。相思可奈双鬓雪，更不饶人日上头。
闲思十首次代内赠韵·其四
作者：江源
朝代：明

昨来音信自边邮，又报车轮赵代游。远道风霜须自爱，高堂甘旨未宜忧。生僧乌鹊空传喜，长羡鸳鸯不识愁。我欲载书答君子，薄情边雁不回头。
闺情代八首
作者：江源
朝代：明

百感中来不自由，伤春未已复悲秋。封题锦字凝新思，海色西风十二楼。西风吹雨滴寒更，泪满罗巾梦不成。不独凄凉眼前事，更堪江上鼓鼙声。家在寒塘半掩扉，年年相望两依依。玉关此去三千里，迢递无因寄远衣。倚阑愁立独徘徊，旅梦天涯相见回。芳草又衰还不至，寸心争忍不成灰。自从车马出门朝，却算游程岁月遥。何处相思不相见，灞西风雨正潇潇。愁心一倍长离忧，前值东风后值秋。敲断玉钗红烛冷，计程今日到凉州。喜多行坐白头吟，碧海青天夜夜心。家在楚乡身在蜀，更无消息到于今。多病多愁损少年，封书寄与泪潺湲。窗残夜月人何处，楼上花枝叹独眠。
闺情代八首·其一
作者：江源
朝代：明

百感中来不自由，伤春未已复悲秋。封题锦字凝新思，海色西风十二楼。
闺情代八首·其七
作者：江源
朝代：明

喜多行坐白头吟，碧海青天夜夜心。家在楚乡身在蜀，更无消息到于今。
闺情代八首·其三
作者：江源
朝代：明

家在寒塘半掩扉，年年相望两依依。玉关此去三千里，迢递无因寄远衣。
闺情代八首·其二
作者：江源
朝代：明

西风吹雨滴寒更，泪满罗巾梦不成。不独凄凉眼前事，更堪江上鼓鼙声。
闺情代八首·其五
作者：江源
朝代：明

自从车马出门朝，却算游程岁月遥。何处相思不相见，灞西风雨正潇潇。
闺情代八首·其八
作者：江源
朝代：明

多病多愁损少年，封书寄与泪潺湲。窗残夜月人何处，楼上花枝叹独眠。
闺情代八首·其六
作者：江源
朝代：明

愁心一倍长离忧，前值东风后值秋。敲断玉钗红烛冷，计程今日到凉州。
闺情代八首·其四
作者：江源
朝代：明

倚阑愁立独徘徊，旅梦天涯相见回。芳草又衰还不至，寸心争忍不成灰。
闺情十绝次金诚之先生韵
作者：江源
朝代：明

山茶开后又闻莺，一种相思泪欲倾。万里辽阳书不到，凭谁传语此衷情。良人如玉映冰壶，何事年年在远涂。为国防秋青海去，不如庭树两栖乌。久戍天山着铁衣，朔风猎猎雪霏霏。昨来闻下轮台诏，知是夫君不日归。黄叶秋风思渺漫，为郎惆怅怕郎寒。殷勤好寄边衣去，蓬首无心对镜鸾。回中音信愁难寄，梦里欢娱恨不成。纺织歇来空伏枕，一春机杼不闻声。天末凉生大火流，渚红庭绿不禁秋。十年宕子游何处，不念闺中人独愁。愿君麟阁姓名香，敢怨离居岁月长。妆束不随时俗改，十年犹着嫁衣裳。妾为浊水君清尘，厌旧从来便喜新。不是相如真薄倖，文君何用苦眉颦。昨日风流今日愁，别来十见月如钩。出门即是天涯路，何况区区风马牛。朝来庭树鹊声频，千里书回墨尚新。约我归期三月半，石榴花发待行人。
闺情十绝次金诚之先生韵·其一
作者：江源
朝代：明

山茶开后又闻莺，一种相思泪欲倾。万里辽阳书不到，凭谁传语此衷情。
闺情十绝次金诚之先生韵·其七
作者：江源
朝代：明

愿君麟阁姓名香，敢怨离居岁月长。妆束不随时俗改，十年犹着嫁衣裳。
闺情十绝次金诚之先生韵·其三
作者：江源
朝代：明

久戍天山着铁衣，朔风猎猎雪霏霏。昨来闻下轮台诏，知是夫君不日归。
闺情十绝次金诚之先生韵·其九
作者：江源
朝代：明

昨日风流今日愁，别来十见月如钩。出门即是天涯路，何况区区风马牛。
闺情十绝次金诚之先生韵·其二
作者：江源
朝代：明

良人如玉映冰壶，何事年年在远涂。为国防秋青海去，不如庭树两栖乌。
闺情十绝次金诚之先生韵·其五
作者：江源
朝代：明

回中音信愁难寄，梦里欢娱恨不成。纺织歇来空伏枕，一春机杼不闻声。
闺情十绝次金诚之先生韵·其八
作者：江源
朝代：明

妾为浊水君清尘，厌旧从来便喜新。不是相如真薄倖，文君何用苦眉颦。
闺情十绝次金诚之先生韵·其六
作者：江源
朝代：明

天末凉生大火流，渚红庭绿不禁秋。十年宕子游何处，不念闺中人独愁。
闺情十绝次金诚之先生韵·其十
作者：江源
朝代：明

朝来庭树鹊声频，千里书回墨尚新。约我归期三月半，石榴花发待行人。
闺情十绝次金诚之先生韵·其四
作者：江源
朝代：明

黄叶秋风思渺漫，为郎惆怅怕郎寒。殷勤好寄边衣去，蓬首无心对镜鸾。
闺情复次前韵
作者：江源
朝代：明

锦帐春眠怯晓莺，万千心事向谁倾。题缄不写崔徽像，只恐狂夫是薄情。忆别临岐醉玉壶，嘱郎珍重太行涂。十年一枕欢娱梦，惊觉生憎午夜乌。悄悄轻寒未减衣，梨花庭院雨霏霏。落红满地春将暮，人在天涯尚未归。万花时节恨弥漫，况是孤衾怯夜寒。独对银灯谁是伴，更嫌罗帐绣双鸾。春困无心拨玉筝，纵然强拨调难成。朝来旦托催归鸟，好向游人啼一声。郎如江水不回流，妾似贞松却耐秋。万里关山悬妾念，十年飘泊为郎愁。象床鸳被郁金香，人去天涯妾梦长。闻说狂夫有书信，起来颠倒着衣裳。见说良人靖虏尘，宝刀犹带血痕新。归来定佩封侯印，免妾长颦复短颦。束发年时不解愁，学人拜月上帘钩。如今始识相思苦，几度伤心看斗牛。别君长久忆君频，锦字封题与恨新。万里开缄如见妾，料君不是薄情人。
闺情复次前韵·其一
作者：江源
朝代：明

锦帐春眠怯晓莺，万千心事向谁倾。题缄不写崔徽像，只恐狂夫是薄情。
闺情复次前韵·其七
作者：江源
朝代：明

象床鸳被郁金香，人去天涯妾梦长。闻说狂夫有书信，起来颠倒着衣裳。
闺情复次前韵·其三
作者：江源
朝代：明

悄悄轻寒未减衣，梨花庭院雨霏霏。落红满地春将暮，人在天涯尚未归。
闺情复次前韵·其九
作者：江源
朝代：明

束发年时不解愁，学人拜月上帘钩。如今始识相思苦，几度伤心看斗牛。
闺情复次前韵·其二
作者：江源
朝代：明

忆别临岐醉玉壶，嘱郎珍重太行涂。十年一枕欢娱梦，惊觉生憎午夜乌。
闺情复次前韵·其五
作者：江源
朝代：明

春困无心拨玉筝，纵然强拨调难成。朝来旦托催归鸟，好向游人啼一声。
闺情复次前韵·其八
作者：江源
朝代：明

见说良人靖虏尘，宝刀犹带血痕新。归来定佩封侯印，免妾长颦复短颦。
闺情复次前韵·其六
作者：江源
朝代：明

郎如江水不回流，妾似贞松却耐秋。万里关山悬妾念，十年飘泊为郎愁。
闺情复次前韵·其十
作者：江源
朝代：明

别君长久忆君频，锦字封题与恨新。万里开缄如见妾，料君不是薄情人。
闺情复次前韵·其四
作者：江源
朝代：明

万花时节恨弥漫，况是孤衾怯夜寒。独对银灯谁是伴，更嫌罗帐绣双鸾。
陆贽墓
作者：江源
朝代：明

兴元天子甚仓皇，内相殷勤佐庙堂。仁义百篇唐孟子，文章千古汉贤良。忠州白骨神灵护，信史芳名日月光。早识卢裴真小辈，先生归去卧沧浪。
陇头水
作者：江源
朝代：明

陇水何悠悠，奔腾咽朝夕。为谁鸣不平，古今几行役。洗血川流腥，磨刀水凝赤。驱车下上陇，朔风捲沙砾。时闻呜咽声，行行莫叹息。男儿死疆场，姓名写竹帛。
陈德修大参先生招余饮于紫微分署遂相与联句二首
作者：江源
朝代：明

紫微分署面青山，豸绣过从对古颜。世事可能消一酌，穷民安得庇千间。树移晴影日轮午，香袅篆烟炉火殷。明发官程又相别，诗筒从此不须悭。忙里光阴何太悭，绊人官事此时殷。心悬魏阙江湖外，梦绕乡关水石间。廿载病躯犹故态，五陵豪气自红颜。相逢且尽杯中物，共看白云归暮山。
陈德修大参先生招余饮于紫微分署遂相与联句二首·其一
作者：江源
朝代：明

紫微分署面青山，豸绣过从对古颜。世事可能消一酌，穷民安得庇千间。树移晴影日轮午，香袅篆烟炉火殷。明发官程又相别，诗筒从此不须悭。
陈德修大参先生招余饮于紫微分署遂相与联句二首·其二
作者：江源
朝代：明

忙里光阴何太悭，绊人官事此时殷。心悬魏阙江湖外，梦绕乡关水石间。廿载病躯犹故态，五陵豪气自红颜。相逢且尽杯中物，共看白云归暮山。
陌上桑
作者：江源
朝代：明

离离阳上桑，枝叶何绸缪。春月蚕正饥，携筐来陌头。采采不盈掬，我心方郁忧。使君从东来，徘徊顾道周。贱妾亦有夫，执戟侍宸旒。使君亦有妇，五马何淹留。君非宕子辈，妾非娼家流。君妇恐如妾，愿君早回头。
除夕感兴二首
作者：江源
朝代：明

今夕知何夕，青阳逼岁除。暮年千里客，故国一封书。就枕灭明烛，鸣榔闻夜渔。明朝遥捧酒，空望白云衢。旅馆谁相问，兀然空一身。岂知新岁酒，已少去年人。渐与骨肉远，空邻鸥鸟亲。无论去与住，谁道不逢春。
除夕感兴二首·其一
作者：江源
朝代：明

今夕知何夕，青阳逼岁除。暮年千里客，故国一封书。就枕灭明烛，鸣榔闻夜渔。明朝遥捧酒，空望白云衢。
除夕感兴二首·其二
作者：江源
朝代：明

旅馆谁相问，兀然空一身。岂知新岁酒，已少去年人。渐与骨肉远，空邻鸥鸟亲。无论去与住，谁道不逢春。
除夕联句
作者：江源
朝代：明

此岁年光此夕除，中庭灯火坐更初。儿童烧竹翻嫌俗，闾巷驱傩谩叹渠。君拜北堂欢寿母，我开南径接新居。旅怀未必台郊苦，酒盏诗篇莫放疏。
除衣客中写怀
作者：江源
朝代：明

今夕是何夕，岁除逼青阳。儿女忆去年，争饮屠苏觞。今年客松州，孤烛照凄凉。填胸愁百种，惊心历一行。辗转不能寐，起步东西厢。寒风飒飒来，透我征衣裳。徘徊复隐几，能不思故乡。思乡清泪滋，逢春白发长。作官虽云好，宦海风波狂。不如赋归去，濯足歌沧浪。
陶元亮
作者：江源
朝代：明

莫道先生只任真，平生出处卧龙人。门前五柳自春色，却叹延年作宋臣。
雉子斑
作者：江源
朝代：明

雉子斑，文采何离离。秋风黍苗短，啄啄雄鸣雌。低飞不能去，蔽身浅草陂。良媒勿勾引，离群宁诡随。鼓翼张勇气，斗死不复疑。耿介固其性，禽中有要离。
雨中感怀次前韵
作者：江源
朝代：明

久雨都城泥没膝，不知行路可能忧。有时潦水浸蜗舍，无限阴云碍凤楼。薄劣未能裨上德，莼鲈何敢忆南州。闭门隐几成枯坐，空愧渊明任去留。马蹄终日走尘容，世事都归感叹中。谁学魏公归邺下，独教王子隐墙东。十年征路徒悲梗，五亩何年更种菘。欲寄此身天地外，不知今古几人同。
雨中感怀次前韵·其一
作者：江源
朝代：明

久雨都城泥没膝，不知行路可能忧。有时潦水浸蜗舍，无限阴云碍凤楼。薄劣未能裨上德，莼鲈何敢忆南州。闭门隐几成枯坐，空愧渊明任去留。
雨中感怀次前韵·其二
作者：江源
朝代：明

马蹄终日走尘容，世事都归感叹中。谁学魏公归邺下，独教王子隐墙东。十年征路徒悲梗，五亩何年更种菘。欲寄此身天地外，不知今古几人同。
雨夜
作者：江源
朝代：明

风雨起中夜，寒暄变一时。不愁阻行路，或恐是催诗。袖手萦知泪，悬灯坐若痴。再三思乐土，何日是归期。
雨雪曲三首
作者：江源
朝代：明

边戍同云黑，胡天雨雪浓。望迷青冢路，坐失白狼峰。光夺临关月，寒添刮地风。冬衣蒙宠赐，天子念边戎。雨雪连青海，隆寒袭铁衣。白迷番部落，光照汉旌旗。使者供餐日，边兵堕指时。皑皑染双鬓，不道老边陲。雨雪肆凭陵，霏微暗白登。玉龙翻旆重，素练覆沙层。冻合阴山道，寒凝瀚海冰。铁衣重不煖，谁复念西征。
雨雪曲三首·其一
作者：江源
朝代：明

边戍同云黑，胡天雨雪浓。望迷青冢路，坐失白狼峰。光夺临关月，寒添刮地风。冬衣蒙宠赐，天子念边戎。
雨雪曲三首·其三
作者：江源
朝代：明

雨雪肆凭陵，霏微暗白登。玉龙翻旆重，素练覆沙层。冻合阴山道，寒凝瀚海冰。铁衣重不煖，谁复念西征。
雨雪曲三首·其二
作者：江源
朝代：明

雨雪连青海，隆寒袭铁衣。白迷番部落，光照汉旌旗。使者供餐日，边兵堕指时。皑皑染双鬓，不道老边陲。
雩都舟中作
作者：江源
朝代：明

宦辙年来已倦游，风烟徒起望乡愁。玉堂天上无青眼，案牍丛中欲白头。贡水涨平新雨过，雩山木落晓风飕。纪行欲藉诗人句，安得当时赵倚楼。
雩都道中遣怀四首
作者：江源
朝代：明

倦客路迢递，残秋思寂寥。风高摧木叶，岚重没山椒。身寓江湖远，心驰魏阙遥。小诗浑漫兴，陶谢不须招。三秋孤客棹，一水两边山。近郭少佳木，急流多险滩。徒誇青紫贵，不似白云闲。试看柴桑老，焉知生计悭。乌府观风客，雩都逆水舟。怪禽啼落日，顽石激湍流。去就非荣辱，天人敢怨尤。我生只如此，萧散未须忧。终日驾危楫，何年脱畏涂。洁身固无义，恋禄亦非夫。水缩沙堆出，山寒石发枯。掩蓬坐深夜，灯影照羁孤。
雩都道中遣怀四首·其一
作者：江源
朝代：明

倦客路迢递，残秋思寂寥。风高摧木叶，岚重没山椒。身寓江湖远，心驰魏阙遥。小诗浑漫兴，陶谢不须招。
雩都道中遣怀四首·其三
作者：江源
朝代：明

乌府观风客，雩都逆水舟。怪禽啼落日，顽石激湍流。去就非荣辱，天人敢怨尤。我生只如此，萧散未须忧。
雩都道中遣怀四首·其二
作者：江源
朝代：明

三秋孤客棹，一水两边山。近郭少佳木，急流多险滩。徒誇青紫贵，不似白云闲。试看柴桑老，焉知生计悭。
雩都道中遣怀四首·其四
作者：江源
朝代：明

终日驾危楫，何年脱畏涂。洁身固无义，恋禄亦非夫。水缩沙堆出，山寒石发枯。掩蓬坐深夜，灯影照羁孤。
青楼怨
作者：江源
朝代：明

青楼荫绿槐，珠箔映层台。同心待君结，绣领为君裁。清歌复妙舞，君何不归来。况复久无书，奈此饥渴怀。离弦旷锦瑟，洞房生青苔。妾心曷所谓，但视襁中孩。
青楼曲
作者：江源
朝代：明

青楼高高临九逵，绣户锁窗珠箔垂。寝君兮白象床，御君兮青绫帏。乐君兮珠玉萧，饮君兮黄金卮。鸦玄粉白无不有，人生欢乐须及时。少年不肯为君住，黄河东逝日西驰。朱颜易衰头易白，劝君且莫轻别离。
靖边伟绩
作者：江源
朝代：明

皮里阳秋公好恶，胸中兵甲济时艰。先声已落奸雄胆，奏捷偏开圣主颜。归士有歌赓采芑，腐儒无颂献平蛮。边氓遍乐耕桑业，刁斗无声剑戟闲。
顾总戎邀饮兴国寺次邵同寅汝学韵
作者：江源
朝代：明

佳境真如阆苑西，清风冠盖一时齐。飞觞于我频频劝，落日催人故故低。独爱松间千岁鹤，不闻云上一声鸡。僧房暂息心如水，洗我烦襟万斛泥。
题刘尚书夫人哀挽
作者：江源
朝代：明

夫人贞淑关睢德，万女群中亦绝伦。夫子经纶唐宰相，儿曹纲纪汉台臣。北堂雨雪淩谖草，南涧风烟怨藻蘋。坐享人间全盛福，东风八十八回春。
题刘氏双节卷
作者：江源
朝代：明

西山高兮章水东，妇姑之节将无同。少年两两丧所天，誓死靡他无赧容。民彝天理不亏缺，百年宁计身之穷。坐抚孤儿自成立，后来食报何其丰。挑灯细读太名铭，乃知双节始与终。呜呼，妇姑之节有如此，柏舟安得专清风。
题吉水分司月月红一首
作者：江源
朝代：明

月月红开如有约，四时颜色染丹砂。沉香亭北妒妃子，结绮楼中失丽华。芍药便从春后老，海榴只合暑前誇。虽然堪赏还堪恶，恐夺霜台石竹花。
题吴指挥致仁卷
作者：江源
朝代：明

辽东老将功成后，洗马春流解铁衣。百战山河无旧梦，满庭歌吹舞新姬。班超老去心犹赤，王剪归来鬓已丝。见说宁馨真将种，尽将韬略一传之。
题吴都阃梅花卷
作者：江源
朝代：明

十年别却春风面，今日将军卷里看。洗我缁尘三万斛，水痕清浅月团团。
题大同守山水图
作者：江源
朝代：明

云中主守才且贤，循良乃为诸郡先。郡中百事稍闲暇，登高盻目穷幽燕。尽将冀北好山水，写入图画俱清妍。老树婆娑碍红日，群峰屹兀撑青天。石田茅屋忽远近，小桥流水长清涟。行人不到青山下，归鸟争鸣绿树颠。不数王家辋川景，虚传秦世桃花源。郡斋坐对日怡悦，仿佛身在泉石边。粤南山水亦不恶，我曾登眺思当年。兴来拉我二三友，朝游罗浮暮廉泉。自从作官走朝市，红尘紫陌相周旋。无复登临此山水，有时梦见还宛然。坐中偶见此图画，主人索我山水篇。茫然袖手久不就，将成援笔心忧煎。十年苦被此官缚，驱车走马何时旋。安得振衣罗浮万仞表，投笔珠海千尺前。
题孟太守景贤菊图三绝
作者：江源
朝代：明

太守堂中无俗物，壁间惟写菊花图。寒香足称君清白，暮夜黄金肯换无。鲤鱼风起菊初花，三度重阳不在家。今日郡斋看不厌，满图佳色问君赊。浥露黄英泛紫霞，儿童劝我谩呼爷。五千里外相思切，今日披图看菊花。
题孟太守景贤菊图三绝·其一
作者：江源
朝代：明

太守堂中无俗物，壁间惟写菊花图。寒香足称君清白，暮夜黄金肯换无。
题孟太守景贤菊图三绝·其三
作者：江源
朝代：明

浥露黄英泛紫霞，儿童劝我谩呼爷。五千里外相思切，今日披图看菊花。
题孟太守景贤菊图三绝·其二
作者：江源
朝代：明

鲤鱼风起菊初花，三度重阳不在家。今日郡斋看不厌，满图佳色问君赊。
题宣府十五铺壁二绝
作者：江源
朝代：明

使节煌煌过北平，无端春色满边城。胡儿远遁三千里，闲杀中原百万兵。三边将相皆韩范，万里狼烟尽息红。回首凤池趍阙地，愧无三策贺平戎。
题宣府十五铺壁二绝·其一
作者：江源
朝代：明

使节煌煌过北平，无端春色满边城。胡儿远遁三千里，闲杀中原百万兵。
题宣府十五铺壁二绝·其二
作者：江源
朝代：明

三边将相皆韩范，万里狼烟尽息红。回首凤池趍阙地，愧无三策贺平戎。
题宣府察院冰雪轩壁呈杨绣衣
作者：江源
朝代：明

冰雪轩前足壮观，我来终日恣盘桓。秋霜烈日同名节，石竹黄花共岁寒。万里澄清看揽辔，九霄击搏任飞翰。醉来题壁因君赠，撚断吟髭句未安。
题小溪驿壁
作者：江源
朝代：明

迢递小溪路，相违又七春。江山千里旧，时事一番新。南粤年年梦，西风处处尘。不须逢桀溺，久客颇知津。
题张东海庆云庄壁
作者：江源
朝代：明

东海先生费宠招，庆云庄上酒千瓢。饮馀落日才分手，醉倚扁舟趁晚潮。
题扇
作者：江源
朝代：明

三尺丝纶一叶舠，钓璜功业等鸿毛。傍观莫讶风涛险，犹有人间叹里刀。
题扇面
作者：江源
朝代：明

黄鸟翩翩春日斜，野棠枝上占年华。秦宫花木俱零落，犹向东风唤子车。
题松竹梅三友图
作者：江源
朝代：明

徂徕老龙几千尺，饮历风霜自朝夕。淇园君子更孤高，罗浮仙人何洁白。相逢便结岁寒盟，丰姿虽异同坚贞。此心不为岁时改，百年莫逆敦高情。平生误入丁固梦，清标羞作伶伦用。暗香疏影迥出尘，一时嬴得逋诗重。我生潇洒厌烦污，爱尔贤哉三丈夫。个中着我便成四，不识君辈能容无。
题梁都堂太夫人哀挽
作者：江源
朝代：明

叔人懿德媲关睢，名家毓秀敦诗书。伉俪如宾互相敬，倡随高节双璠玙。儿已明时作台辅，合□之心今不孤。母仪妇道两足法，又何愧为女中之丈夫。光生梓里重封诰，君恩真足酬勤劬。鱼轩遽赴瑶池宴，坐令闺壸失□模。萱谢北堂晚，蘋荒南涧初。断机旧织空，悬。
题梅花卷
作者：江源
朝代：明

百卉千花不敢先，岁寒丰度独清妍。江湖一枕罗浮梦，两袖氤氲月满天。
题毛侍御哀挽
作者：江源
朝代：明

卓哉柱术史，清风凛水玉。忆昨峨豸冠，直气撼山岳。群邪一以屏，百僚一□肃。钧轴辄拟之，胡为遽不禄。有子犹不死，况能绍芳躅。吁嗟九原中，知公亦瞑目。
题毛女图二首
作者：江源
朝代：明

非爱山中日月长，婵娟那忍逐降王。云屏石枕梅花梦，春雨秋风槲叶裳。龙腐沙丘悲帝子，路迷蓬岛叹徐郎。洞门深锁春长在，不管人间变海桑。一别秦城远世氛，青山为伴鹤为群。承恩不记阿房日，采药长穿华岳云。溪叶青纫新佩子，山花红似旧罗裙。仙源恨隔渔樵路，谁在谁亡总不闻。
题毛女图二首·其一
作者：江源
朝代：明

非爱山中日月长，婵娟那忍逐降王。云屏石枕梅花梦，春雨秋风槲叶裳。龙腐沙丘悲帝子，路迷蓬岛叹徐郎。洞门深锁春长在，不管人间变海桑。
题毛女图二首·其二
作者：江源
朝代：明

一别秦城远世氛，青山为伴鹤为群。承恩不记阿房日，采药长穿华岳云。溪叶青纫新佩子，山花红似旧罗裙。仙源恨隔渔樵路，谁在谁亡总不闻。
题画四首
作者：江源
朝代：明

岩上白云岩下泉，树阴浓罩小桥边。虽然眼底无多景，不换王家上辋川。云依草屋青山里，水绕孤村绿树边。我爱此中风物好，几人投笏作神仙。面面青山晚翠稠，萧萧落木暮江流。山人独爱秋来景，翻叹当年宋玉愁。商于风景此依稀，下尽仙翁一局棋。今日大明天子圣，山中休讶是秦时。
题画四首
作者：江源
朝代：明

淩烟高阁逼崔嵬，芜没千年不再开。何似溪山长不改，小舟时载月明来。平泉金谷何曾到，蹶项亡秦了不知。闭户读书忘岁月，游山观瀑且相期。半亩山堂荫老松，青螺叠嶂作屏风。此中久住忘名姓，准拟人呼避俗翁。水白山青逸兴孤，扁舟此老鹿门徒。满江风月用不尽，何必君王乞鉴湖。
题画四首 其二 次顾袁州韵
作者：江源
朝代：明

平泉金谷何曾到，蹶项亡秦了不知。闭户读书忘岁月，游山观瀑且相期。
题画四首·其一
作者：江源
朝代：明

岩上白云岩下泉，树阴浓罩小桥边。虽然眼底无多景，不换王家上辋川。
题画四首·其一
作者：江源
朝代：明

淩烟高阁逼崔嵬，芜没千年不再开。何似溪山长不改，小舟时载月明来。
题画四首·其三
作者：江源
朝代：明

半亩山堂荫老松，青螺叠嶂作屏风。此中久住忘名姓，准拟人呼避俗翁。
题画四首·其三
作者：江源
朝代：明

面面青山晚翠稠，萧萧落木暮江流。山人独爱秋来景，翻叹当年宋玉愁。
题画四首·其二
作者：江源
朝代：明

云依草屋青山里，水绕孤村绿树边。我爱此中风物好，几人投笏作神仙。
题画四首·其四
作者：江源
朝代：明

商于风景此依稀，下尽仙翁一局棋。今日大明天子圣，山中休讶是秦时。
题画四首·其四
作者：江源
朝代：明

水白山青逸兴孤，扁舟此老鹿门徒。满江风月用不尽，何必君王乞鉴湖。
题画次顾天锡韵
作者：江源
朝代：明

过雨千峰净，干霄万木稠。载歌硕人赋，重咏小山幽。放棹傍红蓼，濯缨临碧流。嫌他尘俗污，不作五陵游。
题莲塘书屋壁
作者：江源
朝代：明

骑马访莲塘，东风花草香。定如云谷里，不足辋川庄。景好诗难状，心情俗易忘。主人如许我，卜筑近东墙。
饮马长城窟行
作者：江源
朝代：明

驱车登边隅，四牡寒风呼。云是古长城，坚永凝川涂。举首见阴山，落日悬穹庐。汉兵数饮马，秦人曾备胡。长天绝飞鸟，荒堠鸣妖狐。髑髅枕草根，恐是筑城徒。往事不暇问，吾将吊扶苏。故国岂不思，犹未平匈奴。将遵充国讣，献上金城图。功成受薄赏，拂衣归闲居。
馀庆道中
作者：江源
朝代：明

馀庆蜀之迁，风烟别一天。林深不见日，树蜜但闻蝉。险路山腰转，悲泉石罅煎。何如解官去，向此北窗眠。
驿舍偶成六首
作者：江源
朝代：明

驿对青山近，门临绿树重。萧条堪昼卧，幽敞足诗供。溪静水偏响，天阴蝶也慵。我来聊托迹，犹未定行踪。蜀国山河丽，吾人跋涉遥。树深啼杜宁，林暝啸山魈。野趣凭诗画，愁肠籍酒浇。谁能会吾意，吟眺一相邀。半岁无书寄，三春少雁来。恨无千里目，看到五仙台。鬓发缘愁白，家山籍梦回。宦途如此耳，杯酒且徘徊。落日照林坰，昏鸦集远汀。关河夷险路，风雨短长亭。辛苦罹寒暑，光阴换荚蓂。粗酬身事了，归看□山青。绕舍山千叠，当庭柏七株。四时松坎景，一幅辋川图。此地堪留客，高情颇惬吾。几多游宦者，不识有诗无。日出阴霾伏，天晴野色开。地偏无俗客，山远有遗材。蜀魄催春苦，奔泉激石哀。悠悠付题咏，只恐□诗才。
驿舍偶成六首·其一
作者：江源
朝代：明

驿对青山近，门临绿树重。萧条堪昼卧，幽敞足诗供。溪静水偏响，天阴蝶也慵。我来聊托迹，犹未定行踪。
驿舍偶成六首·其三
作者：江源
朝代：明

半岁无书寄，三春少雁来。恨无千里目，看到五仙台。鬓发缘愁白，家山籍梦回。宦途如此耳，杯酒且徘徊。
驿舍偶成六首·其二
作者：江源
朝代：明

蜀国山河丽，吾人跋涉遥。树深啼杜宁，林暝啸山魈。野趣凭诗画，愁肠籍酒浇。谁能会吾意，吟眺一相邀。
驿舍偶成六首·其五
作者：江源
朝代：明

绕舍山千叠，当庭柏七株。四时松坎景，一幅辋川图。此地堪留客，高情颇惬吾。几多游宦者，不识有诗无。
驿舍偶成六首·其六
作者：江源
朝代：明

日出阴霾伏，天晴野色开。地偏无俗客，山远有遗材。蜀魄催春苦，奔泉激石哀。悠悠付题咏，只恐□诗才。
驿舍偶成六首·其四
作者：江源
朝代：明

落日照林坰，昏鸦集远汀。关河夷险路，风雨短长亭。辛苦罹寒暑，光阴换荚蓂。粗酬身事了，归看□山青。
骑鲸图
作者：江源
朝代：明

采石江头醉月明，江流不似汨罗清。骑鲸天上成何事，千古清风说独醒。
鳌溪道中
作者：江源
朝代：明

何处问鳌溪，风烟入望迷。碧云山远近，芳草路东西。日煖曝禽翼，沙乾快马蹄。宦情何日了，鸡狗亦归栖。
鹡原别意为李大参德馨作
作者：江源
朝代：明

爱君好兄弟，怡怡两峥嵘。苏湖服至教，旬宣播芳馨。千里念契阔，一朝来合并。连床话曩昔，共此灯烛瑩。潇潇夜风雨，良会非彭城。底须赋春草，乐哉埙篪声。兄弟既好合，忽忆故园行。徘徊不忍舍，翻然歌鹡翎。嗟嗟此羽毛，急难飞且鸣。物性有如此，况乃骨肉情。写图送将归，临路独屏营。有诗君且赋，有酒君且倾。人生异南北，聚散如浮萍。归舟趁南风，采石几日程。相思无了日，且看章江横。
鹡原别意为李大参德馨作
作者：江源
朝代：明
体裁：古风

爱君好兄弟，怡怡两峥嵘。苏湖服至教，旬宣播芳馨。千里念契阔，一朝来合并。连床话曩昔，共此灯烛莹。潇潇夜风雨，良会非彭城。底须赋春草，乐哉埙篪声。兄弟既好合，忽忆故园行。徘徊不忍舍，翻然歌鹡翎。嗟嗟此羽毛，急难飞且鸣。物性有如此，况乃骨肉情。写图送将归，临路独屏营。有诗君且赋，有酒君且倾。人生异南北，聚散如浮萍。归舟趁南风，采石几日程。相思无了日，且看章江横。
龙泉分司次黄九成韵寄陈吉甫
作者：江源
朝代：明

人静台深思独幽，读书兼律足销忧。雨饶石壁苔花厚，日午砖阶树影稠。客子光阴过四月，乡园桑梓梦孤舟。东西奔走红尘倦，此足何年濯粤流。
龙阳道中
作者：江源
朝代：明

终日山行入品题，万峰壁立与天齐。白云冉冉生衣袂，乱石崚崚割马蹄。古渡桥梁春涨没，深林风雨画猿啼。此情此景堪图画，何日重过信伏藜。
寄汪伯玉职方
作者：江珍
朝代：明
体裁：五言律诗

闻汝燕山信，秋深已饬装。如何冰雪候，犹未到江乡。舟楫关河阻，兵戈道路长。倚阑思不极，云树渺苍苍。
凤阳道中
作者：江琦
朝代：明
体裁：五言律诗

冲晓出城郭，征途未有涯。草深山隐路，风急水行沙。远近啼春鸟，高低落野花。病躯愁跋涉，搔首叹年华。
卜居为友人作
作者：江琦
朝代：明
体裁：古风

桃花两岸春水肥，水边卜筑开荆扉。鸡犬向门未肯入，村舍儿女穿竹窥。长镵犹带故山色，短墙初受新雨泥。社酒喧喧谁上客，东畬先生发最白。醉后出门看远林，从此频过话长日。
寄吴南溪
作者：江琦
朝代：明
体裁：七言律诗

谈经昔日坐春风，廿载追随片席同。岂谓丁年成老大，空教辛苦忆儿童。掌中酒映溪流碧，林上秋添木叶红。三径若知黄菊意，草堂今在峡山东。
梦聚上人
作者：江琦
朝代：明
体裁：古风

微月吐疏林，幽怀不能已。忽梦与支公，跏趺竹窗里。坐看白云生，惊风擘帷起。觉来秋夜长，空山落松子。
歌风台
作者：江琦
朝代：明
体裁：五言律诗

蔓草迷残碣，荒台走白波。英雄起亭长，父老说萧何。废井寒泉少，空庭落木多。当年怀猛士，抚剑此高歌。
残春
作者：江琦
朝代：明
体裁：七言律诗

宿雨乾时乳燕飞，东风急处落花稀。一年最苦春将去，万事营心客未归。旧宅桑麻因宦废，天涯儿女近谁依。未能高卧追彭泽，日暮聊为赋式微。
游玉笥山
作者：江琦
朝代：明
体裁：七言绝句

芙蓉高插碧天开，双屐遥从岛外来。玉笥破云寻不见，更随风上九仙台。
自靖祠祀练公子宁
作者：江琦
朝代：明
体裁：五言律诗

中原龙战起，万国撼雷风。天意别有主，人心独在公。青山无断骨，白日见孤忠。到此看臣节，羞言靖难功。
过滁
作者：江琦
朝代：明
体裁：五言律诗

西过滁阳道，环山一望赊。夜凉天有雨，秋晚树无花。试访仙居涧，因停部使车。临风动高兴，追忆故人家。
送友人之楚
作者：江琦
朝代：明
体裁：七言绝句

春去那堪更送君，日斜江上惜离群。欲知回首相思处，只隔湘南一片云。
道中
作者：江琦
朝代：明
体裁：七言绝句

江北江南数日程，萧萧落木送秋声。夕阳满地鸟飞尽，人在乱山深处行。
遣怀
作者：江琦
朝代：明
体裁：七言绝句

手种筼筜傍水边，露华抽碧动江烟。主人空有他乡梦，辜负青青玉可怜。
金陵怀古
作者：江琦
朝代：明
体裁：七言律诗

落木萧萧雁影稀，秋风江上立斜晖。三山二水依然在，万户千门尽已非。商女有花歌白下，谢家无燕认乌衣。城南城北经行遍，独傍秦淮夜月归。
咏史五首（录二）
作者：江瓘
朝代：明

陇西李都尉，骁勇称将材。提师浚稽山，一鼓单于摧。步卒五千人，转战昏阴霾。道穷矢亦尽，惜哉勇弗裁。捐躯诚独难，大义岂不乖。得当纵报汉，二心安可怀。迢迢五原关，思归隔天涯。遂使铁石心，化为土与埃。终然没胡沙，竟为百世哀。曼倩滑稽雄，阊阖能叫啸。一言绐侏儒，金门始待诏。怀肉虽不恭，九重翻一笑。倡优恣诙谐，谏苑中机要。庭议斩董君，宣室不得召。玩世依朝隐，赡词亦微妙。高咏卫简篇，斯人可同调。
咏史五首（录二）·其一
作者：江瓘
朝代：明

陇西李都尉，骁勇称将材。提师浚稽山，一鼓单于摧。步卒五千人，转战昏阴霾。道穷矢亦尽，惜哉勇弗裁。捐躯诚独难，大义岂不乖。得当纵报汉，二心安可怀。迢迢五原关，思归隔天涯。遂使铁石心，化为土与埃。终然没胡沙，竟为百世哀。
咏史五首（录二）·其二
作者：江瓘
朝代：明

曼倩滑稽雄，阊阖能叫啸。一言绐侏儒，金门始待诏。怀肉虽不恭，九重翻一笑。倡优恣诙谐，谏苑中机要。庭议斩董君，宣室不得召。玩世依朝隐，赡词亦微妙。高咏卫简篇，斯人可同调。
黄鹤楼图
作者：江瓘
朝代：明
体裁：古风

我昔游鄂渚，访古黄鹄矶。夏登江山楼，玉麈翩翩挥。翚檐淩天风，六月无炎曦。西瞻雪岭寒，东攀若木枝。青莲居士曾搥碎，黄鹤仙人安所之？横吹玉篴招子安，逢逢鼍鼓来冯夷。别来尘埃近十载，祇今梦寐犹瑰奇。海阳汪翁隐沦者，日披绢素流杯斝。开轩邀我观此图，恍惚乘风到江夏。蛇山何崔嵬，飞楼俯空阔。鹦鹉悲祢衡，高才多夭阏。九疑屏障叠连绵，七泽波涛拍远天。朱帘绣柱层霄上，芳树晴江禹庙前。回首风光如旧观，不须倚剑惊流年。何当再鼓三湘棹，骑鹤凭虚控紫烟？
中秋月夜同允宁经之登观山即景赋此
作者：江用世
朝代：明
体裁：五言排律

携屐屏驺从，凌波渡虎溪。凉飔斜霭发，明月落山低。曲沼影留竹，长松路暗蹊。老僧云外见，宿鸟树边栖。古寺悬灯照，高峰入眼迷。渔舟疑汎汎，霓羽觉凄凄。把酒听丝竹，临风坐阮嵇。喜逢星拱北，还羡斗横西。一片冰壶朗，千年金镜齐。丹砂随处好，勾漏未须题。
再憩飞云岩
作者：江盈科
朝代：明
体裁：五言律诗

邮亭依梵刹，古壑傍人烟。泉滴浑疑雨，云浮不碍天。藓深埋旧刻，藤老长新巅。车马重来日，登临忆往年。
发永宁道
作者：江盈科
朝代：明
体裁：五言律诗

岚重天疑晚，春深煖未回。山行殊齿齿，路势总嵬嵬。蕨老拳应放，瓜萌甲半开。故园此时节，割蜜饯青梅。
外科医生
作者：江盈科
朝代：明

有医者， 自称善外科。一裨将阵回，中流矢，深入膜，延使治。乃持并州剪，剪去矢官，跪而请酬。裨将曰：“镞在膜内须亟治。”医曰：“此内科之事，不意并责我。”裨将曰：“呜呼，世直有如是欺诈之徒。”
黔阳署中杂咏·其一
作者：江盈科
朝代：明
体裁：七言律诗

天涯高阁几回凭，林卧终然愧季鹰。水碓似人舂觉缓，石床如雪冷难胜。鼠窥篱下初抽笋，猿挂岩前欲断藤。环视四山饶爽气，倩谁拄杖与同登。
黔阳署中杂咏·其三
作者：江盈科
朝代：明
体裁：七言律诗

客程芳草绿无涯，敲断闺中白玉钗。鸟带斜阳归去疾，山含夕爽望来佳。乡心每觉因愁动，懒性偏宜与静偕。携得家童能说鬼，为渠时复一开怀。
黔阳署中杂咏·其二
作者：江盈科
朝代：明
体裁：七言律诗

骋望间登石上亭，草头花瓣洒如萍。春云乍起山巅黑，瘴雨初来水气腥。病后喜餐铛底饭，睡时愁听月中铃。频年憔悴需汤饵，归骑何妨载茯苓。
黔阳署中杂咏·其五
作者：江盈科
朝代：明
体裁：七言律诗

深院游丝百尺长，东廊飞起卧西廊。隔篱鸟踏花枝软，绕径衣拖竹粉香。酒帜飏风飘别市，棋声乘午出邻墙。年年吏事关心少，笺解南华颇自忙。
黔阳署中杂咏·其四
作者：江盈科
朝代：明
体裁：七言律诗

徙倚空亭石磴斜，晚风容易扫残霞。蚁封土润沾新雨，燕嘴泥香带落花。病后检方亲制饵，睡馀瀹鼎自烹茶。年光怕说如流水，几度春归未到家。
东仓
作者：江禹奠
朝代：明
体裁：五言律诗

信宿翠微上，翛然绝世氛。乔林含晓日，清磬落层云。海色当窗见，泉声入夜闻。半生尘土梦，俱向此中分。
严陵城下
作者：江禹奠
朝代：明
体裁：五言律诗

背郭千村合，中流一刹孤。轻阴阁秋雨，残照落平芜。入市鱼虾少，归舟雁鹜呼。客囊任羞涩，解佩问当垆。
九日登山
作者：江禹奠
朝代：明
体裁：七言绝句

东篱菊蕊半含黄，酒伴何须定故乡。寄语柴桑陶处士，百年风物几重阳。
夜泊燕子矶徐润海同宿舟中
作者：江禹奠
朝代：明
体裁：五言律诗

古树悬崖下，孤舟客对眠。江枫隐渔火，山犬吠寒烟。细雨不成寐，残星犹在天。帆开人见影，夜起坐谈禅。
村居即事寄天都李使君
作者：江禹奠
朝代：明
体裁：七言绝句

日照云村宿雨休，一湾溪水入江流。野人家住清溪上，坐对寒山两岸秋。
江口
作者：江禹奠
朝代：明
体裁：七言绝句

江口风微江水平，橹摇清眼雪花明。钟陵只在浮云里，犹惜孤帆半日程。
江行
作者：江禹奠
朝代：明
体裁：五言律诗

夜出寒沙港，山城半渺茫。乘波秋月冷，夹岸蓼花香。月色随帆远，江声入梦长。天涯栖泊久，暝卧见吴阊。
登尧峰
作者：江禹奠
朝代：明
体裁：七言律诗

空王楼阁锁崔嵬，水抱双峰海色开。古洞云霾龙已去，春岩花落鸟衔来。閒看幽草平苔砌，剩有疏松拂石台。十里横塘浑在眼，不妨乘月放舟回。
登颜公山
作者：江禹奠
朝代：明
体裁：七言律诗

千寻青嶂郁嵯峨，鸟道盘回出薜萝。地坼阳窝通海脉，山环螺曲仰天河。灯悬梵阁星辰乱，龙隐香池云雾多。信是颜公传偈处，雨花片片下岩阿。
秋夜闻砧
作者：江禹奠
朝代：明
体裁：七言绝句

雨过江村漾晚晴，铮铮木石作秋声。羁人正念寒衣薄，何处敲霜到月明。
舟中夜雨
作者：江禹奠
朝代：明
体裁：五言律诗

舟行虞浅水，一雨涨新流。入夜云初合，随风点渐稠。暗添千涧瀑，洗出万山秋。梦觉篷窗晓，凄然动客愁。
过吕氏山庄题赠西岩主人
作者：江禹奠
朝代：明
体裁：五言律诗

径开无俗客，一榻草堂清。野老自来去，山翁忘送迎。引杯延夜月，选石坐松声。语及无怀世，弥深怀古情。
野望
作者：江禹奠
朝代：明
体裁：七言律诗

散步登台信杖扶，萧萧木叶下平芜。空江霜落鱼龙卧，断浦烟微雁鹜呼。矫首长天家共远，侧身异地月同孤。年来消渴文园甚，却望金茎露有无。
浣溪沙
作者：江膺
朝代：明

薄薄香云稳称肩，凤头刚衬小红笺。朅来堤畔蹋轻烟。鸟学新声窥翠幰，蝶知芳气上花钿。个人何处不堪怜。
浣溪沙·苦雨
作者：江膺
朝代：明

宿雨酣花黯未收，绿猗新涨小鳞浮。柳绵欲下不成球。飞沫卷珠过水面，湿烟拖雨上云头。多情强半为登楼。
一叶芭蕉
作者：江西妇女
朝代：明

何处移来一叶青，似同罗扇斗轻盈。今宵风雨重门静，减却潇湘几点声。
镆铘山
作者：江诗
朝代：明
体裁：七言律诗

宝剑当年已化龙，青山留得削芙蓉。润涵海气时云雨，突起峰峦逼太空。南峙亦为天子锷，东来宜匹丈人峰。要知此地生豪杰，尽是英灵气所钟。
怀仙志
作者：池天琛
朝代：明

当年歌舞醉仙城，想像精魂泪欲倾。终古嫣香应不歇，骚坛期结后生盟。
曲水流杯
作者：汤价
朝代：明

王溜清虚出翠微，谁从太乙泄玄机。千年流泽遗仙籍，九曲传杯醉谢晖。张老岩高红日近，葛川台石紫霞飞。狂歌一曲清藜瘦，回首苍茫云树稀。逍遥不尽登临兴，更向清泉共濯缨。
平远堂晚眺
作者：汤传楹
朝代：明
体裁：五言律诗

渺望复何极，不分芳草汀。晚钟松外度，斜日阁中冥。山影粘天白，溪流拂岸青。开胸纳此境，诸佛共忘形。
菩萨蛮
作者：汤传楹
朝代：明

垂杨解带围青阁，暖风微拂金铃索。燕子不知愁，衔花上小楼。璧车牵梦去，江草萦心住。酒困未全苏，春光一半无。
阮郎归
作者：汤传楹
朝代：明

玉台晓镜试轻凉，薄施秋水妆。空庭对影怯昏黄，微风吹雾裳。佩洛浦，髻巫阳，凭阑问海棠。夜深多露倚谁旁，折来伴绮窗。
风流子·西山晚眺
作者：汤传楹
朝代：明

东风细雨，斜阳外、芳草未曾休。奈锦缆牙樯，香车宝马，还春旧例，谁事清游。聊尔尔、去携金谷酒，来泛木兰舟。云脚垂青，烟梢涨渌，吟魂欲断，望眼频收。长堤共搔首，看晚山无数，围住闲愁。度尽篮舆径里，柳岸桥头。看三分诗料，一肩林影，两行归客，几曲春洲。人逐飞鸦争渡，月在中流。
鹧鸪天
作者：汤传楹
朝代：明

一片伤心花影重，美人初出晓云宫。帘前泥落常憎燕，鬓侧花摇数避蜂。钩月翠，晕潮红，倚烟欺雨咒东风。碧纱窗掩喁喁处，塞北江南春梦中。
玉阶怨
作者：汤儒
朝代：明

朱甍萤影度，璧月绮疏流。牛女年年会，玉阶今夜愁。
浣溪沙·燕垒雏空日正长
作者：汤允绩
朝代：明
体裁：词

燕垒雏空日正长，一川残雨映斜阳。鸬鹚晒翅满鱼梁。榴叶拥花当北户，竹根抽笋出东墙。小庭孤坐懒衣裳。
南湖
作者：汤宾尹
朝代：明
体裁：五言律诗

南湖湖影阔，霜树远微茫。噪水凫头壮，牵舟草尾长。晚山烟后翠，初月日边黄。飘泊知予事，翻愁近故乡。
同友人游黄山
作者：汤宾尹
朝代：明

冒雨穿山羡未曾，息肩无寺寺无僧。宽围白浪身千叶，峭入青天手一藤。龙吼药炉舂急杵，猿调茶鼎煮孤灯。与君伸脚量峰碛，踏着云光不记层。
墨莲花
作者：汤宾尹
朝代：明
体裁：五言绝句

揽结鸳鸯胜，双栖玉井房。红衣翻不著，独自有波光。
梅泉二首·其一
作者：汤宾尹
朝代：明
体裁：七言绝句

何处西方有美人，貌中风雪意中春。寻常摸索无缘得，忽漫相逢野水滨。
梅泉二首·其二
作者：汤宾尹
朝代：明
体裁：七言绝句

寒水泠泠驻碧潭，悠悠香韵鼻端参。月明缭绕罗浮梦，合向其中置睡庵。
舟宿
作者：汤宾尹
朝代：明
体裁：五言律诗

多难栖江上，谋身愧不工。天河容永夜，野树易高风。渔板时窥白，萤灯小放红。一年秋思急，催落布帆中。
游东坡书院次方金湖韵
作者：汤建衡
朝代：明

坡老英豪挥八极，阳羡荒祠藓痕碧。买田旧事已茫然，橘颂犹存诗咫尺。文章万卷稀世珍，乌台遗案羞空陈。颍川归来世事已，江山我辈还登临。章惇舒亶何足数，父子声华炤千古。子由兄弟世缘深，芳草池塘感春雨。先生一去五百秋，碧水丹山麋鹿游。松杉岁岁巢水鹤，樵童牧竖歌荒丘。古砌苍苔余鸟迹，浮世光阴真一息。风流倜傥不可寻，犹是遗文存断石。于今笔阵海潮平，二难四美难俱并。谁云后世绝知己，君侯具眼开双晴。木落高秋寻老屋，正值山中红友熟。杀牲烹黍奠生刍，冠盖森森礼仪肃。屈指春秋几变更，樽前之酒身后名。人间富贵亦何有，不如千秋万岁彝鼎长留铭。
经临津城庙
作者：汤建衡
朝代：明

旧县犹存庙，凄清溪水阳。居人聚村落，赛社说城隍。古树喧乌雀，平畴集稻粱。维舟一登眺，落日正苍苍。
[南吕]一枝花·黄鹤楼
作者：汤式
朝代：明
体裁：曲

峥嵘倚上流，突兀当雄镇。高明临大道，迢递接通津。从去了鹤山仙人，千载无音信。丹青再创新。架飞楹联走拱不下班倕，敞天窗攒藻井堪攀翼轸。
中吕·谒金门·落花二令
作者：汤式
朝代：明
体裁：曲

落花，落花，红雨似纷纷下。东风吹傍小窗纱，撒满秋千架。忙唤梅香，休教践踏。步苍苔选瓣儿拿。爱他，爱他，擎托在鲛绡帕。
落红，落红，点点胭脂重。不因啼鸟不因风，自是春搬弄。乱撒楼台，低扑帘栊。一片西一片东。雨雨，风风，怎发付孤栖凤。
双调·天香引·西湖感旧
作者：汤式
朝代：明
体裁：曲

问西湖昔日如何？朝也笙歌，暮也笙歌。问西湖今日如何？朝也干戈，暮也干戈。昔日也二十里沽酒楼香风绮罗，今日个两三个打鱼船落日沧波。光景蹉跎，人物消磨。昔日西湖，今日南柯。
双调·庆东原·京口夜泊
作者：汤式
朝代：明
体裁：曲

故园一千里，孤帆数日程，倚篷窗自叹飘泊命。城头鼓声，江心浪声，山顶钟声。一夜梦难成，三处愁相并。
双调·蟾宫曲
作者：汤式
朝代：明
体裁：曲

冷清清人在西厢，叫一声张郎，骂一声张郎。乱纷纷花落东墙，问一会红娘，絮一会红娘。枕儿余，衾儿剩，温一半绣床，闲一半绣床。风儿斜，月儿细，开一扇纱窗，掩一扇纱窗。荡悠悠梦绕高唐，萦一寸柔肠，断一寸柔肠。
尾声
作者：汤式
朝代：明
体裁：曲

汀花岸草春成阵，沙鸟风帆暮作群。我待要闲蹑金梯散孤闷。仰之北辰，俯之大坤，气势高寒立不稳。
梁州
作者：汤式
朝代：明
体裁：曲

龟背织朱帘闪闪，鸳翎甃碧瓦鳞鳞。雕栏一目天之尽。洞庭半掬，云梦平吞。荆襄俯瞰，汉沔中分。长空远水沄沄，光风霁月纷纷。吕岩笛夜夜闻音，陶令柳年年报春，崔颢诗句句绝伦。后人，议论，都道是物华胜压东南郡，况与洞天近。绛节琅璈度彩云。万象腾文。
正宫·小梁州·九日渡江
作者：汤式
朝代：明
体裁：曲

秋风江上棹孤舟，烟水悠悠，伤心无句赋登楼。山容瘦，老树替人愁。樽前醉把茱萸嗅，问相知几个白头。乐可酬，人非旧。黄花时候，难比旧风流。
秋风江上棹孤航，烟水茫茫。白云西去雁南翔，推篷望，清思满沧浪。东篱载酒陶元亮，等闲间过了重阳。自感伤，何情况？黄花惆怅，空作去年香。
正宫·小梁州·扬子江阻风
作者：汤式
朝代：明
体裁：曲

篷窗风急雨丝丝，闷捻吟髭。维扬西望渺何之，无一个鳞鸿至，把酒问篙师。
【幺】他迎头儿便说干戈事，待风流再莫追思。塌了酒楼，焚了茶肆。柳营花市，更说甚呼燕子唤莺儿。
龙门小饮
作者：汤惟允
朝代：明
体裁：五言律诗

舟系龙门口，樽开渔浦边。林深猿啸杳，风急雁行偏。秉钺非吾事，乘桴亦宿缘。论文共尊酒，景物自堪怜。
中秋待月次包荩之韵
作者：汤文
朝代：明
体裁：七言律诗

广庭坐久月华寒，露下莲塘浥翠盘。泛渚有人曾击楫，登楼无客不凭阑。笑谈此夕成清赏，歌舞当年忆旧欢。万古一轮长自好，浮生能得几回看。
秋日追次高太史江居写怀韵
作者：汤文
朝代：明
体裁：七言律诗

生涯抱拙为诗穷，十载行藏半似翁。翠湿苔痕阶面水，香生蘋末渡头风。催科吏去门方静，问字船来酒不空。目断天涯人更远，满怀离思暮云中。
司吾春游诗
作者：汤文玉
朝代：明
体裁：七言绝句

山雨初晴洗佛螺，春风处处揭青莎。米香不倦溪边路，多少飞红趁袜罗。
寄黄泰泉
作者：汤日祥
朝代：明

会日无多别日多，只今无奈老衰何。杖藜谁与听莺啭，尺素空题托雁过。天遣象城来画辖，月临牛海动烟蓑。僻门深巷时时闭，愧负邻翁为剪萝。
一剪梅
作者：汤显祖
朝代：明
体裁：曲

旦上：睡起东风数物华。暗惜年华。暗惜春华。停云数点雨催花。前夜灯花。今日梅花。
一剪梅
作者：汤显祖
朝代：明
体裁：曲

老旦上：雾霭笼葱贴绛纱。花影窗纱。日影窗纱。迎门喜气是谁家。春老侬家。春瘦儿家。
一封书
作者：汤显祖
朝代：明
体裁：曲

东来是翠华要曲柄红罗伞一把。净：驿里到没有这一件生：绣岭宫鸾驾库里借来。。御筵排怎么绕龙盘尽插花。净：则怕珍羞不齐。老皇帝也只得随乡入俗了。生：我自有象牙盘上膳千品。外间所献。预备赏赐而已净：还怕扈驾文武老爷管接不周。。文武官员犹自可有那等。势焰的中貂怎奈他生：不妨。有个头。有个头儿高公公。我已差人送礼。他自能约束。则我这里要精细哩。。休当耍。莫争差。吃不尽直驾将军一个瓜。
一封书
作者：汤显祖
朝代：明
体裁：曲

净背介：卷首定萧裴。怎到的寒卢那狗才。回介：是他命运该。遇重瞳。着眼抬。老：老先不知。也非万岁爷一人主裁。他与满朝勋贵相知。都保他文才第一。便是本监。也看见他字字端楷哩净：可知道了。。他的书中有路能分拍。则道俺眼内无珠做总裁合前老。
一封书
作者：汤显祖
朝代：明
体裁：曲

净：归依大宋朝。怕金家成祸苗丑：秀才。。你担承这遭。要黄金须任讨末：大王。。你鄱阳湖磬响收心早娘娘。。你黑海岸回头星宿高。合：便休兵。随听招。免的名标在叛贼条。
一封书
作者：汤显祖
朝代：明
体裁：曲

喜片玉无瑕。乍分煇宝烛华。这皇恩有涯。逞风流出内家。香消侍女弹金灺。月冷归人湿绛纱。成佳话。转清华。帝子璚箫度晓霞。
一封书
作者：汤显祖
朝代：明
体裁：曲

妾郑氏敬拜书。即相国李君虞。小玉霍王女。才和色俱无取。蒙君过听堪为妇。宝镜珠钗礼聘殊。庚申吉。候光车。金水相生庆有馀。
一封书
作者：汤显祖
朝代：明
体裁：曲

教你姑徐徐。撒月招风实也虚。早则是者也之乎。那柳下先生君子儒。到道录司牒你去俗还俗。敢儒流们笑你姑不姑贴：正是不雅相。。好把冠子儿扶。水云梳。裂了这仙衣四五铢。
一封书
作者：汤显祖
朝代：明
体裁：曲

文章五色讹。怕冬烘头脑多。总费他墨磨。笔尖花无一个。恁这里龙门日日开无那。都待要尺水翻成一丈波却也无奈了。。也是煖浪桃花当一科。池里无鱼可奈何封卷介。
一封书
作者：汤显祖
朝代：明
体裁：曲

曾经打听来。他离孟门好一回。浣：可径到这里来。崔：他何曾径归。到卢家居外宅。浣惊介：回在太尉府了。同在都城中。怎不回步。是谁见来崔：是韦夏卿见来。。报道青娥有意相留待。则怕乌鹊传言也浪猜。浣：当真了。合：怪从来。心性乖。饱病难医是这穷秀才。
一封书
作者：汤显祖
朝代：明
体裁：曲

末上：閒步白云除。问柳先生何处居。扣梅花院主。见扯介：呀。怎两个姑姑争施主。玄牝同门道可道。怎不韫椟而藏姑待姑。俺知道你是大姑。他是小姑。嫁的个彭郎港口无。
一封书
作者：汤显祖
朝代：明
体裁：曲

花卿把酒介：绕春光禁庐。蕊花浇病酒馀。听娇狞鸟雏。似金槽絮念奴。玉盏香黏罗袖缕鲍四娘呵。。一髻浓烟可是初。十郎：他也相思难摆花卿：正是。今日有他。也多哄得几杯酒下喉去。他。点飘萧。弹绿续。屈醉邀欢可百壶。
一封书
作者：汤显祖
朝代：明
体裁：曲

读介：闻君事外朝。虎狼心难定交。肯回心圣朝。保富贵全忠孝。平梁取采须收好。背暗投明带早超。凭陆贾。说庄蹻。颙望麾慈即鉴昭。
一封书
作者：汤显祖
朝代：明
体裁：曲

都经御览裁。看上了山东卢秀才。净想介：山东卢秀才老：名唤卢生。。知他甚手策。动龙颜。含笑孩。净：老公公看见当真点了他。老：亲看御笔题红在。待剪宫袍赐绿来。合：御筵排。榜花开。也是他际会风云直上台。
一撮棹
作者：汤显祖
朝代：明
体裁：曲

众：离和合。叹此情。须问天。是多才。非薄倖。枉埋冤。须记取花灯后。牡丹前。钗头燕。鞋儿梦。酒家钱。堪留恋。情世界。业姻缘。尽人间诸眷属。看到两团圆。
一撮棹
作者：汤显祖
朝代：明
体裁：曲

你慈闱冷。好温存你个凤女孤老：李郎。你。边关苦。好将息你化龙躯生：鲍四娘。。他娘女伊家早晚间好看觑。鲍：深领取。还是你早回车。旦：眼见的抛人去。有诉不尽的长亭语。合：真去也。早和晚索盼取几行书。
一撮棹
作者：汤显祖
朝代：明
体裁：曲

功名定。拚归来笳鼓竞。武骑文园茂陵。茂陵人长卧病。卸了风鞭露镫。从教夜雨朝酲小玉妻。那时俺和你。对心星解翠缨。倍工夫展别情旗卒上。
一撮棹
作者：汤显祖
朝代：明
体裁：曲

唐髡种最古号强胡。大小论外觅零逋。金瑟瑟高官缀臂银涂。甲门绘虎。懦种垂狐。庐帐烦都护。鄯州须节度。管取呵席捲汉黄图。
一撮棹
作者：汤显祖
朝代：明
体裁：曲

蓝桥驿把。奈河桥风月筛旦：柳郎。今日方知有人间之乐也。。七星版。三星照。两星排今夜呵。。把身子儿带。情儿迈。意儿挨。净：你过河衣带紧。请宽怀。生：眉横黛。小船儿禁重载。这欢眠自在抵多少。吓魂台。
一枝花
作者：汤显祖
朝代：明
体裁：曲

净扮龙莽上：杀过贺兰山。血染燕支塞。展开番主界。踏破汉儿牌。氆氇登台。绣帽狮蛮带。与中华斗将材。三尺剑秋水摩楷。七围帐莲花宝盖。
一枝花
作者：汤显祖
朝代：明
体裁：曲

净番王引众上：天心起灭了辽。世界平分了赵。静鞭儿替了胡笳哨。擂鼓鸣钟。看文武班齐到。骨碌碌南人笑。则个鼻凹儿蹻。脸皮�。毛梢儿�。
一枝花
作者：汤显祖
朝代：明
体裁：曲

刘上：牙旗翻翠葆。弹压燕支道。辕门金甲偃。閒吟眺。玄鬓初惊。坐听新蝉噪。大树将军老。柳色槐阴。偏称羽扇纶巾清啸。
一枝花
作者：汤显祖
朝代：明
体裁：曲

吐番将黑脸领众上：当风白兰路。避暑黄杨渡。枪槊儿剔透在三门竖。闪闪风沙。阵脚红旗布。打一声力骨碌。俺帽结朝霞。袍穿氆鲁。剑弹金缕。
一枝花
作者：汤显祖
朝代：明
体裁：曲

吐番王上：香粳白兰路。柽柳逻逤渡。枪槊大帜也三门竖。虎带鹰冠。甲士连巫祝。宝楯护。高台鼓俺。冒结朝霞。袍穿铁褐。剑荧金缕。
一江风
作者：汤显祖
朝代：明
体裁：曲

六娘小玉上：翠亭亭别是清虚境。淰淰云花映儿你看。半空中楼阁丹青。衬着斜阳影。珠箔有人迎。扑鼻炉烟盛。是善才姐。善才出迎惊喜介：原来是六娘和郡主。郡主怎的上头了。六娘：已招了陇西李十郎。新中状元。官拜翰林。出朔方参军。今特来烧香祈保。问候秋娘善才：原来这等了。。相逢喜极翻悲耿。
一江风
作者：汤显祖
朝代：明
体裁：曲

据胡床。沙月浮清况。内吹笛介：猛听的音嘹亮。众：何处吹笛也。这吹的是关山月也。是思归引也。众作回头望乡介指云：那不是俺家乡洛阳。那不是俺家乡长安。那不是他家乡陇头。生亦作望乡掩泣众：被关山横笛惊吹。一夜征人望。家山在那方。又：离情到此伤。断肠声泪谱在罗衫上。
一江风
作者：汤显祖
朝代：明
体裁：曲

旦病浣扶上：睡红姿。梦去了多回次。为思夫愁病死。侍儿扶花袅风丝。把不住香魂似。内作鹦鹉叫介：姐姐可怜。浣：好个鹦哥儿。叫道姐姐可怜也。旦：鹦鹉会心慈。又：狂夫不转思。闷悠悠记不起花前事。
一江风
作者：汤显祖
朝代：明
体裁：曲

末上：老书堂。暂借扶风帐。日暖钩帘荡呀。。那回廊。小立双鬟。似语无言。近看如何相是春香。问你。恩官在那厢。夫人在那厢女书生怎不把书来上。
一江风
作者：汤显祖
朝代：明
体裁：曲

甚年光。忒煞通明相。所事关情况。末：有甚么情得。贴：老师父。还不知老爷怪你哩。末：何事贴：说你讲毛诗。毛的忒精了。俺小姐呵。。为诗章。讲动情肠。末：则讲了个关关雎鸠贴：故此俺小姐说。关了的雎鸠。尚然有洲渚之兴。可以人儿不如鸟乎。。书要埋头。那景致则抬头望。如今分付。明后日游后花园。末：为甚去游。贴：他平白地为春伤。因春去的忙。后花园要把春愁漾。
一江风
作者：汤显祖
朝代：明
体裁：曲

生：冷清光。气色霏微漾。晕影儿朦胧晃。敢是霜也。众：是月亮。生：步寒宫认得分明。不道昏黄相。衣痕上辨晓霜。又：众：是嫦娥在女墙。照愁人白发三千丈。
一江风
作者：汤显祖
朝代：明
体裁：曲

生：那边厢。淡素铺平敞。堆积的凄寒状敢是下雪也。众：是沙也。。是氤氲几垛平沙。似雪纷弥望。瑶池在瀚海傍。又：众：梁园在古战场。筑沙堤等不得沙河将。
一江风
作者：汤显祖
朝代：明
体裁：曲

碧油幢。捲上牙门帐。步上严城壮。汉旌旗数点灯前。掩映纱笼绛。远望火光。可是胡儿夜猎也。众：非关猎火光。又：是平安报久常。玉门关守定这封侯相。
一江风
作者：汤显祖
朝代：明
体裁：曲

紫霞标。殿幄笼春晓。龙舆凤吹烟花袅。恨灯宵。傍月回云。乱映芙蓉笑妮子呵。。风韵好无憭。玲珑花犯巧。偷将玉管吹云表。
一江风
作者：汤显祖
朝代：明
体裁：曲

论娘行。出入人观望。步起须屏幛。春香。你师父靠天。也六十来岁。从不晓得伤个春。从不曾游个花院。贴：为甚末：你不知。孟夫子说得好。圣人千言万语。则要人收其放心。。但如常。着甚春伤。要甚春游。你游春归怎把心儿放小姐既不上书。我且告归几日来。春香呵。。你寻常到讲堂。时常向琐窗。怕燕泥香点涡在琴书上。
一江风
作者：汤显祖
朝代：明
体裁：曲

贴上：小春香。一种在人奴上。画阁里从娇养。侍娘行。弄粉调朱。贴翠拈花。惯向妆台傍。陪他理绣床。陪他烧夜香。小苗条吃的是夫人杖。
一江风
作者：汤显祖
朝代：明
体裁：曲

贴扶病旦上：病迷厮。为甚轻憔悴。打不破愁魂谜。梦初回燕尾翻风。乱飒起湘帘翠。春去若多时。又：花容只顾衰。井梧声刮的我心儿碎。
一江风
作者：汤显祖
朝代：明
体裁：曲

郭娘娘上：翠云翘。玉殿催春早。玲珑绣额寒犹峭。过灯宵。火树银楼。点缀星榆照。香猊穗缕摇。听阿监巡吹绕。风清别院升平调。
一疋布
作者：汤显祖
朝代：明
体裁：曲

倚君王。为将相。势压朝纲。三台印信都权掌。谁敢居吾上。
一落索
作者：汤显祖
朝代：明
体裁：曲

净上：无奈女冠何。识的书生破。知他何处梦儿多。每日价欠伸千个。
一落索
作者：汤显祖
朝代：明
体裁：曲

卢上：剑履下朝堂。平步星辰上。春风桃李遍门墙。敢有一枝儿直强。
一落索
作者：汤显祖
朝代：明
体裁：曲

田上：廿载府堂签判。奉旨超阶正转。长亭相送旧堂还呀。。塞路的人千万。
七夕醉答君东
作者：汤显祖
朝代：明
体裁：七言绝句

玉茗堂开春翠屏，新词传唱《牡丹亭》。伤心拍遍无人会，自掐檀痕教小伶。
七娘子
作者：汤显祖
朝代：明
体裁：曲

旦引贴上：状元郎拜满了三年限。猛思量那日雕鞍。又早春风一半。展妆台独自撚花枝叹。
万侍御赴判剑州过金陵有赠（君以边事论政府
作者：汤显祖
朝代：明

紫气通华岳，黄图辟草莱。地遥金柱接，天广玉门开。雪岭燕支逼，湟池曳落回。安攘余上策，驾御失雄猜。世数鸣沙积，风烟垒壁摧。奸阑嫌说剑，断道怯行枚。倍有金缯去，毫无善马来。市和虚内帑，买爵富中台。醉吏囊谁问，疲儒毂浪推。虏王迎后佛，胡妇戏前媒。席暖戈犹枕，盟寒堑欲灰。饮河清渭赤，食月白星灾。万里城危蹙，三公网数恢。借筹沉汉幄，折槛起云台。字挟披肝苦，章飞战血哀。叫阍心展转，卧阁语徘徊。鬼谒能炀日，神奸不畏雷。绣衣翻远影，封事委浮埃。墉隼掀难下，台乌落未回。敌人乘障舞，壮士隔河咍。朝露商君药，章江蜀汉材。燕矶朝躭语，牛渚夜星陪。色笑谁双枕，心知且一杯。烛开燕黯淡，车入剑摧颓。角韵寒吟彻，鸡声暗舞催。春王回斗柄，月将在河魁。冰雪阴将解，风云气似培。秦中初折柳，江外与题梅。去色连云栈，归心滟滪堆。参军髯自好，洒洒绝伦才。
万侍御赴判剑州过金陵有赠（君以边事论政府行）
作者：汤显祖
朝代：明

紫气通华岳，黄图辟草莱。地遥金柱接，天广玉门开。雪岭燕支逼，湟池曳落回。安攘余上策，驾御失雄猜。世数鸣沙积，风烟垒壁摧。奸阑嫌说剑，断道怯行枚。倍有金缯去，毫无善马来。市和虚内帑，买爵富中台。醉吏囊谁问，疲儒毂浪推。虏王迎后佛，胡妇戏前媒。席暖戈犹枕，盟寒堑欲灰。饮河清渭赤，食月白星灾。万里城危蹙，三公网数恢。借筹沉汉幄，折槛起云台。字挟披肝苦，章飞战血哀。叫阍心展转，卧阁语徘徊。鬼谒能炀日，神奸不畏雷。绣衣翻远影，封事委浮埃。墉隼掀难下，台乌落未回。敌人乘障舞，壮士隔河咍。朝露商君药，章江蜀汉材。燕矶朝耽语，牛渚夜星陪。色笑谁双枕，心知且一杯。烛开燕黯淡，车入剑摧颓。角韵寒吟彻，鸡声暗舞催。春王回斗柄，月将在河魁。冰雪阴将解，风云气似培。秦中初折柳，江外与题梅。去色连云栈，归心滟滪堆。参军髯自好，洒洒绝伦才。
万州藤障子
作者：汤显祖
朝代：明
体裁：古风

剑门藤丝如发细，织作争先出新意。十二云屏海上来，平波莹熨潇湘字。纤纤闺指真绝奇，阗花侧叶凤交嬉。高吹海色障风日，遥忆烟萝摆月时。
三仙桥
作者：汤显祖
朝代：明
体裁：曲

一笛关山韵高。偏起着月明风袅。把一夜征人。故乡心暗叫。齐回首乡泪阁。并城堞儿相偎靠。望眼儿直恁乔。想故园杨柳。正西风摇落。便做洗边城霜天乍晓。也星似衠云飘。衠入遍梁州未了屏风呵。。比似俺吹彻梅花。怎递送的倚楼人知道。
三仙桥
作者：汤显祖
朝代：明
体裁：曲

却怎生似雪样偎沙回杳。一抹儿峰前回乐。则道是拂不去受降城上清霜。看则是永夜征人。沙和月长恁照。也影飘飖碧濛濛把关河罩。幕寒生夜悄。四下里极目暗魂销。清寒似寂寥。这几笔儿轻勾淡绕。撇绰的暮光浮。隐映的朦胧晓屏风呵。。恁路数儿是分明。可引的梦沙场人到。
三仙桥
作者：汤显祖
朝代：明
体裁：曲

阳关落照。尽断烟衰草。河流一线。那更鸿缥缈。边城上着几点汉旌摇。盼胡天恁遥呀。。俺提起润生绡。拂拭些情泪落。还倚着路敷分斜。随着素毫。展风沙蘸的个墨花淡了屏风呵。。一递递短长城。做不出叠巫山清晓。
三十七
作者：汤显祖
朝代：明
体裁：古风

我辰建辛酉，肃皇岁庚戌。初生手有文，清羸故多疾。自脱尊慈腹，展转太母膝。剪角书上口，过目了可帙。家君有明教，太父能阴骘。童子诸生中，俊气万人一。弱冠精华开，上路风云出。留名佳丽城，希心游侠窟。历落在世事，慷慨趋王术。神州虽大局，数着亦可毕。了此足高谢，别有烟霞质。何悟星岁迟，去此春华疾。陪畿非要津，奉常稍中秩。几时六百石，吾生三十七。壮心若流水，幽意似秋日。兴至期上书，媒劳中阁笔。常恐古人先，乃与今人匹。
三台令
作者：汤显祖
朝代：明
体裁：曲

小玉上：啼蟾昼滴高花。红壁阑珊翠霞。残梦到西家。风吹醒迟日窗纱。
三台令
作者：汤显祖
朝代：明
体裁：曲

生引众上：长年坐策兵机。这几日有些狐疑。檀萝欲剪快如飞。怎不见捷旌旗。
三台令
作者：汤显祖
朝代：明
体裁：曲

田上：太平筵上花枝。酒旗风偃征旗。喜气欲淋漓。这胜算兵家怎拟。
三学士
作者：汤显祖
朝代：明
体裁：曲

你带微醺走出这香山罅。向长安有路荣华。生：无过献宝当今驾。撤去收来再似他。合：骤金鞭及早把荷衣挂。望归来锦上花。
三学士
作者：汤显祖
朝代：明
体裁：曲

旦低声科：是俺不合向春风倚暮花。见他不住的嗟呀。知他背纱灯暗影着蛾眉画。还咱个插云鬓分开燕尾斜。猛可的定婚梅月下。认相逢一笑差。
三学士
作者：汤显祖
朝代：明
体裁：曲

浣：这是那月夜春灯摇翠霞。武陵溪蘸出胡麻才郎呵。。可有乘龙一骑青丝马。配上咱插燕双飞绿鬓鸦。你可也定婚梅月下。好姻缘一世誇。
三学士
作者：汤显祖
朝代：明
体裁：曲

生：则怕呵重瞳有眼苍天瞎。似波斯赏鉴无差。净：由来宝色无真假。只在淘金的会拣沙合前生。
三学士
作者：汤显祖
朝代：明
体裁：曲

老：你百岁姻缘非笑耍。关心事儿女由他。知他肯住长安下。怕燕尔翻飞碧海涯。轻可的定婚梅月下。怕相逢一线差。
三学士
作者：汤显祖
朝代：明
体裁：曲

鲍：玉姐呵。翠气生香春一把。那书生也将相根芽。接了你嵌成宝玉双飞燕。难道是飞入寻常百姓家。俺可也定婚梅月下。敢把这好姻缘一对誇。
三换头
作者：汤显祖
朝代：明
体裁：曲

太尉呵。他杯中笑言。花边閒论。寻常风影。你怎生偏认真。无端要人生分夫人呵。。这其间也索问个详因。难凭口信。一摺诗儿也。九回肠怕损合前。
三换头
作者：汤显祖
朝代：明
体裁：曲

娇酣困媚。唤醒梦轻难记。亚粉枝红坠。寒煤糁袖丝。好忒煞春无力。女孩儿没缘由把相思。做场情事。叶染花欹也。手搓裙带蕊。浅醉深慵。怎的那人儿没话儿桃鲍上。
三换头
作者：汤显祖
朝代：明
体裁：曲

无根祸芽。半天抛下。客星一夜。犯虚危汉槎。生：国主何从得知。贴：有国人上书。说玄象谪见。国有大恐。都邑迁徙。宗庙崩坏。生：这等凶却何干俺事。贴：他书后明说着。衅生他族。变起萧墙。生：是那一个国人。这等胆大。便是他族。何知是俺。贴：右相段功就中谗谮了。说虚危者宗庙也。客星犯牛女者宫闱事也。生：牛女只俺和你母亲就是了。贴泣介：他全不指着母亲。生：再有谁。贴：说琼芝新寡。三杯后有甚么风流话靶。生：呀。段君何谗人至此。贴：国王甚恼。说驸马弄权结党。不可容矣。生：国母怎生劝解。贴：说到萧墙话。中宫怎劝他。生：儿。不怨国人。不怨右相。则怨天。天你好好的要见那客星怎的。贴：那星宿冤家。着甚胡缠害我的爹。
三换头
作者：汤显祖
朝代：明
体裁：曲

樱桃：人儿清翠。话儿浓媚。亲夫婿。好花枝蝶迷。捅着腰肢喘息郡主。那日有人叫你做妻了。快活人也。。命哥哥来了也叫声妻。高头怎的。战着声儿应。魂飞怎的支。记取青衣。把这段香甜送与伊。
三换头
作者：汤显祖
朝代：明
体裁：曲

生：流言乱加。君王明察。亲儿驸马。偏然客星是他。总来被你母亲看着了。他病危之时。叫俺回朝谨慎。怕人情不同了。今日果中其言。泣介：你娘亲曾话。到如今少不得埋怨自家。瘦尽风流样。腰围带眼差。贴：爹爹。风流二字再也休题。合：说甚繁华。泣向金枝恨落花。
三换头
作者：汤显祖
朝代：明
体裁：曲

莺猜燕忖。叠就綵鸾清韵。称吴笺腻粉。啼红娇暮云。雁来成阵。这其间诉不尽。有片影横秋双未稳。一种心头闷。书中说几分。合：且报平安。怎只把閒愁来殢人。
三段子
作者：汤显祖
朝代：明
体裁：曲

上：河源恁高。动天河江潮海潮。词源恁豪。剪文章金刀笔刀卢卿呵。。这柳堤儿敢配的甘棠召裴卿呵。。你金牛作颂似河清照。众跪介合禹凿鸿碑也只感帝尧。
三段子
作者：汤显祖
朝代：明
体裁：曲

刘：黄金斗大。肘间悬龟纹绶花。权时未挂。卧内前床儿护他。有如姬要不的他閒偷把。朱司农用不着那横文打。怕漏使模行。军机怎耍。
三段子
作者：汤显祖
朝代：明
体裁：曲

旦：俺三光不灭。鬼胡由还动迭。一灵未歇。泼残生堪转折秀才可谙经典。。是人非人心不别。是幻非幻如何说虽则似。空里拈花却不是。水中捞月。
三段子
作者：汤显祖
朝代：明
体裁：曲

爱的是花园后节。梦孤清梅花影斜。熟梅时节。为仁儿心酸那些。生：怕小姐别有走跳处。旦叹介：便到九泉无屈折。衠幽香一阵昏黄月。生：好不冷。旦：冻的俺七魄三魂。僵做了三贞七烈。
三段子
作者：汤显祖
朝代：明
体裁：曲

甘凉以下。望长安天涯海涯。为甚屯田建牙。断番戎羌家汉家。将：兵法愿一指授刘：听老夫八个字兵法。。销兵日久休颓塌。生羌岁久防奸诈。八个字。奈苦同甘。信赏必罚。
三煞
作者：汤显祖
朝代：明
体裁：曲

生意定何时。婆娑枯树枝。等閒撇下人间世。当日里春林啭鸟何迁次。今日后秋寺闻蝉止益悲。眼看见愁来至。憔悴了生花铁树。迤逗了落叶阿黎。
三犯六么令
作者：汤显祖
朝代：明
体裁：曲

你忆辽西月残灯映咱。梦临邛风吹酒醒。那玉娘湖上。闺人玉箸银屏。光禄塞前。流戍袍花剑棱。檐角堕疏萤。烽子平安火明。
三登乐
作者：汤显祖
朝代：明
体裁：曲

生包袱雨伞上：有路难投。禁得这乱离时候。走孤寒落叶知秋。为娇妻。思岳丈。探听扬州。又谁料他困守淮扬。索奔前答救。
三登乐
作者：汤显祖
朝代：明
体裁：曲

老旦上：今生怎生。偏则是红颜薄命。眼见的孤苦仃俜。泣介：掌上珍。心头肉。泪珠儿暗倾。天呵。偏人家七子团圆。一个女孩儿厮病。
上小楼
作者：汤显祖
朝代：明
体裁：曲

乐：我则望仙楼排下这内家妆。步寒宫出落的紫霓裳。一个个清歌妙舞世上无双。把红牙儿撒朗。羯鼓儿绷邦。间的是吉琤琤的银雁儿打的冰弦喨。吸乌乌洞箫声悠漾。把我这截云霄不住的歌喉放。唱一个残梦到黄粱。生：怎说起黄粱众：不是。。唱一个残韵绕虹梁。
上小楼
作者：汤显祖
朝代：明
体裁：曲

吕：这四般儿非亲者故。四般儿为人造畜。客：难道人有了君臣。才是富贵。有儿女家小。才快活。都是酒色财气上来的。怎生住的手。吕：你道是对面君臣。一胞儿女。帖肉妻夫。则那一口气不遂了心。来从何处来。去从何处去。俺替你愁。俺替你想。敢四般儿那时才住。
上小楼
作者：汤显祖
朝代：明
体裁：曲

虚嚣。非常震扰。去长安路几遥。急忙间扈驾的难差调。酸溜溜的文官班里谁诵过兵书去战讨。
上小楼犯
作者：汤显祖
朝代：明
体裁：曲

展嵬嵬登了阁。砌臻臻游了房。真乃是倚着红云。踏着红莲。逗着红妆。旦：老爷请酒。做酒翻湿袖介生：笑的来酒影花枝。酒摇灯晕。酒生袍浪。越显的这风清也似月朗。
上巳燕至
作者：汤显祖
朝代：明
体裁：七言绝句

一回憔悴望江南，不记兰亭三月三。花自无言春自老，却教归燕与呢喃。
上林春
作者：汤显祖
朝代：明
体裁：曲

十郎上：散帙馀閒。摊书正满。明窗罅飘红点砚。正花冠鼓翼墙头。好是昼长人倦。
上林春
作者：汤显祖
朝代：明
体裁：曲

生盛服上：平步忽登天子堂。尚兀自意迷心恍。
上林春
作者：汤显祖
朝代：明
体裁：曲

醉雨烟浓。泛晴波潋。云缥缈银鸾半。见香生锦烛高燃。响处佩环低转。
下山虎
作者：汤显祖
朝代：明
体裁：曲

一条红线。几个开元。济不得俺閒贫贱。缀不得俺永团圆。他死图个子母连环。生买断俺夫妻分缘。你没耳的钱神听俺言。正道钱无眼。我为他叠尽同心把泪滴穿。觑不上青苔面。撒钱介俺把他乱洒东风一似榆荚钱。
下山虎
作者：汤显祖
朝代：明
体裁：曲

四娘：纤蛾移镜。爱鸟离笼。一缕青霞气飘摇任风。窣地里爱著龙文。紫燕悲鸣别雄。四娘：老爷。妾去后还觅一侍姬早晚伏侍否。花卿：我有塞上之心。无复房中之想四娘：老爷也年大了。保重保重。。去后离魂满碧空。玉体烦珍重。莫道封侯在玉骢老爷呵。妾侍奉岁久。妾去后。几个家丁都是男子汉。小丫头又不省事。夜来都睡着。谁人奉事得老爷周全。。枕褥无人奉。怕的是春寒酒中。愁杀孤灯两鬓翁。
下山虎
作者：汤显祖
朝代：明
体裁：曲

我则见香烟隐隐。灯火荧荧呀。铺了些云霞㡠。不由人打个呓挣是那位神灵。原来是东岳夫人。南斗真妃。稽首介：仙真。仙真。杜丽娘鬼魂稽首。。魆魆地投明證明。好替俺朗朗的超生注生再看这青词上。原来就是石道姑在此住持。一坛斋意。度俺生天。道姑。道姑。我可也生受你呵。再瞧这净瓶中。咳。便是俺那冢上残梅哩。梅花呵。似俺杜丽娘半开而谢。好伤情也。。则为这断鼓零钟金字经。叩动俺黄粱境。俺向这地坼里梅根迸几程。透出些儿影。泣介：姑姑们这般志诚。若不留些踪迹。怎显的俺鉴知他。就将梅花散在经台之上。散花介抵甚么一点香销万点情。
不是路
作者：汤显祖
朝代：明
体裁：曲

万骑胡奴他要。堑断长淮塞五湖老爷快行。。休迟误小的先去也。。怕围城缓急要降胡。下老哭介：待何如。你星霜满鬓当戎虏。似这等烽火连天各路衢。外：真愁促。怕扬州隔断无归路。再和你相逢何处。相逢何处。
不是路
作者：汤显祖
朝代：明
体裁：曲

何意婵娟。小立在垂垂花树边。才朝膳。个人无伴怎游园。旦：画廊前。深深蓦见衔泥燕。随步名园是偶然。贴：娘回转。幽闺窣地教人见。那些儿閒串。
不是路
作者：汤显祖
朝代：明
体裁：曲

净持灯上：门户牢拴。为甚空堂人语諠。照地介：这青苔院。怎生吹落纸黄钱。贴：夫人。来的不是道姑。老：可是净惊介：呀。老夫人和春香那里来。这般大惊小怪。。看他打盘旋。那夫人呵。怕漆灯无艳将身远。小姐恨不得幽室生辉得近前。旦：姑姑好来。奶奶害怕。贴：这姑姑敢也是个鬼。净扯老照旦介：休疑惮。移灯就月端详遍。可是当年人面。合是当年人面。
不是路
作者：汤显祖
朝代：明
体裁：曲

四娘：别院閒庭十郎：只在堂上坐罢。。一话中堂便可行四娘：话还长哩。。从容听。见卿浑似见花卿十郎：四娘呵。。喜迁莺。新欢早已封侯定。俊丽还过骠骑营。四娘：休讥评。劳君此事为媒證。这般德行。这般德行。
不是路
作者：汤显祖
朝代：明
体裁：曲

旦作恼介：唗。偶尔来前。道的咱偷閒学少年。贴：咳。不偷閒偷淡。旦：欺奴善。把护春台都猜做谎桃源。贴：敢胡言这是夫人命。。道春多刺绣宜添线。润逼垆香好腻笺。旦：还说甚来。贴：这花园堑。怕花妖木客寻常见。去小庭深院。
不是路
作者：汤显祖
朝代：明
体裁：曲

旦引贴上：浪影空花。陌上香魂不住家。仙灵化。差排门户粉胭搽。旦：奴家清河崔氏之女是也。这两个一个是老妈。一个是梅香。住这深院重门。未有夫君。谁到帘栊之下。走藏何处也。老：影交加。那人呵多应躲在芙蓉架叫介：那汉子还不出来。。拿去官司打折了他。生作怕慌上介：休要拿。小生在此。老：甚么寒酸。还不低头。捉生低头跪介老：俺这朱门下。穷酸恁的无高下。敢来行踏。敢来行踏旦。
不是路
作者：汤显祖
朝代：明
体裁：曲

旦惊介：斜倚雕阑。何处娇音唤启关。老：行程晚。女娘们借住霎儿间。旦：听他言。声音不似男儿汉。待自起开门月下看。见介旦：是一位女娘。请里坐。老：相提盼。人间天上行方便。旦：趋迎迟慢。趋迎迟慢打照面介老作惊介。
不是路
作者：汤显祖
朝代：明
体裁：曲

旦扮女官持书上：莲步轻跷。翠插乌纱双步摇。见介生：因何报。多应娘娘懿旨下鸾霄旦：不是。。洗尘劳。琼英郡主和皇姑嫂。良夜里开筵把驸马邀。生喜介：承尊召。等閒外客难轻造。即忙来到。即忙来到。
不是路
作者：汤显祖
朝代：明
体裁：曲

旦：俺世代荣华。不是寻常百姓家。你行奸诈。无端窥窃上阳花。生：不敢。旦：梅香和俺快行拿。贴：没有索子。旦：鞦韆索子上高悬挂。贴：没甚么行杖。旦：搊杖鼓的鞭儿和俺着实的挝。生：苦也苦也。老：要饶么。生：可知道要饶。老：这等。汉子叩头告饶。旦：非奸即盗。天条一些去不的。老妈妈则问他私休官休。私休不许他家去。收他在俺门下。成其夫妻。官休送他清河县去。老对生介：替你告饶了。小姐分付。官休私休。私休不许你家去。收留你在这里。与小姐成其夫妻。官休送你清河县去。生：情愿私休。老：一让一个肯。回介：禀小姐。秀才情愿私休。旦：这等。恕他起来。老：小姐放你起来生起笑旦看羞介：老妈快下了帘儿。俺好看他不上。。酸寒煞。你引他去。回廊洗浴更衣罢。再来回话。再来回话。
不是路
作者：汤显祖
朝代：明
体裁：曲

末上：深院閒阶。花影萧萧转翠苔。扣门介：人谁在。是陈生探望柳君来。众惊介生：陈先生来了。怎好旦：俺可回避去。下末：忒奇哉。怎女儿声息纱窗外。硬抵门儿应不开。又扣门介生：是谁。末：陈最良。开门见介生：承车盖。俺衣冠未整因迟待。末：有些惊怪。生有何惊怪。
不是路
作者：汤显祖
朝代：明
体裁：曲

末报子跑马上：马上传呼。慢橹停船看羽书。外：怎的来末：那。淮安府。李全将次逞狂图。外：可发兵守禦。末：怎支吾。星飞调度凭安抚。则怕这水路里耽延你还走旱途。外：休惊惧夫人。。吾当走马红亭路你。转船归去。转船归去。
不是路
作者：汤显祖
朝代：明
体裁：曲

末：不是天台。怎风度娇音隔院猜。净：原来陈斋长到来。生：陈先生说里面妇娘声息。则是老姑姑净：是了。。长生会。莲花观里一个小姑来。末：便是前日的小姑么。净：另是一众末：好哩。这梅花观一发兴哩。也是杜小姐冥福所致。因此径来相约。明午整个小盒儿。同柳兄往坟上随喜去。暂告辞了。。无閒会。今朝有约明朝在。酒滴青娥墓上回。生：承拖带。这姑姑点不出个茶儿待。即来回拜。末慢来回拜。
不是路
作者：汤显祖
朝代：明
体裁：曲

生：黄卷生涯。卢姓山东也是旧家。閒停踏。偶然迷误到尊衙。旦：家中有甚么人。生：自嗟呀。也无妻小无爹妈。长则是向孤灯守岁华。老：你没有妻子。在这里狗头狗脑生：小生怎敢。。须详察。书生老实知刑法。敢行调达。敢行调达。
不是路
作者：汤显祖
朝代：明
体裁：曲

看他病倚危阑。似欲坠风花几阵寒。斜凝盼。眼皮儿也应不似旧时单小玉姐。俺将薄倖郎交付与你。病到这般呵。。命多难李郎。我闻东方朔先生云。惟酒可以消忧。咱已送金钱办酒。酒呵。。能消郁块忘忧散。只一味指生介：当归勾七还。俺去也。生：感足下高义。杯酒为谢。何去之速也。豪：某非为酒而来。生：愿留姓名。书之不朽豪笑介：休也。。英雄眼。偶然蘸上你红丝绽。为谁羁绊。为谁羁绊。
不是路
作者：汤显祖
朝代：明
体裁：曲

破屋颓椽姐姐呵。。你怎独坐无人灯不燃。旦：这閒庭院。玩清光长送过这月儿圆。老背叫贴：春香。这像谁来。贴惊介：不敢说。好像小姐。老：你快瞧房儿里面。还有甚人。若没有人。敢是鬼也。贴下旦背：这位女娘好像我母亲。那丫头好像春香。作回问介：敢问老夫人。何方而来。老叹介：自淮安。我相公是淮扬安抚遭兵难。我被掳逃生到此间。旦背介：是我母亲了。我可认他。贴慌上背语老介：一所空房子。通没个人影儿。是鬼。是鬼。老作怕介旦：听他说起。是我的娘也。向前哭娘介老作避介：敢是我女孩儿。怠慢了你。你活现了。春香。有随身纸钱。快丢。快丢。贴丢纸钱介旦：儿不是鬼。老：不是鬼。我叫你三声。要你应我一声高如一声。做三叫三应声渐低介老：是鬼也。旦：娘。你女儿有话讲。老：则略靠远。冷淋侵一阵风儿旋。这般活现。旦那些活现。
不是路
作者：汤显祖
朝代：明
体裁：曲

粉阁妆成。出众风流旧有名。弹花柄。想烟笼宿蝶睡初惊。四娘惊介：是何人。定知公子閒乘兴。十郎：我是花卿旧友生四娘惊喜介：好似陇西李十郎声气。快开门。。朦胧听。高轩未得迎门应。有亏恭敬。有亏恭敬。
不是路
作者：汤显祖
朝代：明
体裁：曲

老引生上：这香水浑家。把俺涤爪修眉刷净了牙老：便道是你浑家。还早哩。。相抬刮。这阶前跪下手儿叉。生拱立老回话介：禀小姐。那汉子洗浴更衣了。旦：那人怎么。老：尽风华。衣冠济楚多文雅。旦低问介：内才怎的。老低笑介：便是那话儿郎当。你可也逗着他。旦笑介：休胡哈。梅香捲帘。贴捲帘介旦：俺盈盈暮雨。快把这湘帘挂。生跪旦扶起介：男儿膝下。男儿膝下。
不是路
作者：汤显祖
朝代：明
体裁：曲

老浣同上：燕子凋残。王谢堂中去不还。谁清盼。听重门闭了响铜环。奴：旧门阑。多应是昨夜灯花粲。好事临门你可也不等閒。老浣：人喧乱。多应客赴金钱宴。启门偷看。
不是路
作者：汤显祖
朝代：明
体裁：曲

肠断三年。怎坠海明珠去复旋。旦：爹娘面。阴司里怜念把魂还。贴：小姐。你怎生出的坟来。旦：好难言。老：是怎生来。旦：则感的是东岳大恩眷。托梦一个书生把墓踹穿。老：书生何方人氏。旦：是岭南柳梦梅。贴：怪哉。当真有个柳和梅。老：怎到得这来。旦：他来科选。老：这等是个好秀才。快请相见。旦：我央他看淮扬动定去把爹娘探。因此上独眠深院。独眠深院。
不是路
作者：汤显祖
朝代：明
体裁：曲

豪：玉碎香悭。为你怒冲冠把剑弹。朱门限。几年山上更安山秀才。不是请你到俺家去。是请你到你家去。。好伤残。你骑着俺将军战马平心看。抵多少野草閒花满目斑。生：则怕卢太尉害了人也。豪：怎生这般畏之如虎。生：足下不知。小生当初玉门关外参军。受了刘节镇之恩。题诗感遇。有不上望京楼之句。因此卢太尉常以此语相挟。说要奏过当今。罪以怨望。所畏一也。又他分付。但回顾霍家。先将小玉姐了当。无益有损。所畏二也。白梃手日夜跟随厮禁。反伤朋友。所畏三也。因此沈吟去就。不然。小生岂是十分薄倖之人。今日相见。怎生嘴脸也豪：结发夫妻。赔个小心便了。卢太尉俺自有计处。不索惊心。。无危难。把雕鞍勒住胡奴唤。乱敲门瓣。
不是路
作者：汤显祖
朝代：明
体裁：曲

豪：路转桥湾。胜业坊西迤逗间。花如霰。似武陵溪上举桃丹。暮光阑。你怎生乘兴人空返。陡住你花骢去住难生掩面介：羞杀俺也。。含羞眼。旧家门户谁曾盼。怕人偷唤又。
不是路
作者：汤显祖
朝代：明
体裁：曲

鲍上：庭院幽清。他出众风流旧有名。弹花柄。想寻花去蝶梦初惊。生笑迎介：是卿卿。懒云鬟到撇得冠儿正。肯向书斋僻处行。鲍：承恭敬。看君笑眼迎门应。有些侥倖。
与李太虚
作者：汤显祖
朝代：明
体裁：七言绝句

少年豪气几时成，断酒辞家向此行。夜半梅花春雪里，小窗灯火读书声。
东瓯令
作者：汤显祖
朝代：明
体裁：曲

人儿那。花灯姹。淡月梅横钗玉挂。拾钗相见回廊下。一面许招嫁。恩深发得誓盟大。的的去时话。
东瓯令
作者：汤显祖
朝代：明
体裁：曲

俺如念咒。似说法。石也要点头天雨花。怎虔诚不降的仙娥下。是不肯轻行踏。内作风起按住画介：待留仙怕杀风儿刮。黏嵌着锦边牙。
东瓯令
作者：汤显祖
朝代：明
体裁：曲

瑶筐燕。珠钗朵。镜里和龙卷花卧女郎。只是客中一时难措。若论郡主身价呵。。黄金百万买双娥。买得心儿么女郎。想郡主心中。也有了这人么。但得一心人。钱刀定何用。他。半指心儿纳著可。下着葳蕤锁。
东瓯令
作者：汤显祖
朝代：明
体裁：曲

相逢乍。忒沾惹。灯影里挑心非正大。坠钗儿纳采真低亚。就里有些怕。易相交必定意情杂。容易撇人下。
东瓯令
作者：汤显祖
朝代：明
体裁：曲

香喷喷。美亸亸。不寒不深又不阔。十郎：快些快些。俺就要过了樱桃：读书人好性紧。霍府里人炼丹。慢慢的扇。。似龙虎相贪衔正渴。慢的抽添火。十郎：女郎。我读书的人那里说那个过。说俺明后日就要过门相一相郡主。樱桃：原来这等。你相公明后日过门。鲍四娘不长在府里。只有区区在那里伏侍了。十郎：容小生相谢樱桃：相公。不敢望谢。只伏侍不中。免赐嗔责便了。相公那时呵。休得。哄人丢了将人脱。独自图生活。
中吕小梁州
作者：汤显祖
朝代：明
体裁：曲

哭介：折没煞万丈旄头气不销。鬼哭神号。明光光十万甲兵刀。成抛调。残箭引弓弰。
中吕小梁州
作者：汤显祖
朝代：明
体裁：曲

报：真乃是玉砌金装巧甃罗。绕殿宫娥珍珠垒就翠银河。无弹破。一曲锦云窝。
中吕粉蝶儿
作者：汤显祖
朝代：明
体裁：曲

吕上：秋色萧疏下的来。几重云树。卷沧桑半叶浅蓬壶。践朝霞。乘暮霭。一步挨一步刚则。背上葫芦。这淡黄生可人衣服。
中吕粉蝶儿
作者：汤显祖
朝代：明
体裁：曲

锦绣全唐真乃是。锦绣全唐。闹堂餐偏醉上我头厅宰相有那些。伴饮班行。压沙堤。归软马。是我到有些美怀佳量。转东华蓦着我庭堂。又逼札的我那夫人酬唱。
临江仙
作者：汤显祖
朝代：明
体裁：曲

杜秋娘同善才扮女冠上：黄藕珠衣礼碧云。零花瘦玉绾绰霞裙。善才：神仙妆束佩琼文。画帧明澹。翠鼎氤氲。
临章楼闻越舸且别怅然二首
作者：汤显祖
朝代：明

临章楼畔唱歌频，乱飒花枝记饮巡。定去扬州须说与，相怜还是故乡人。乱帆秋影半江楼，燕语沧凉傍客舟。便去扬州且明日，故乡今夜有人留。
临章楼闻越舸且别怅然二首·其一
作者：汤显祖
朝代：明
体裁：七言绝句

临章楼畔唱歌频，乱飒花枝记饮巡。定去扬州须说与，相怜还是故乡人。
临章楼闻越舸且别怅然二首·其二
作者：汤显祖
朝代：明

乱帆秋影半江楼，燕语沧凉傍客舟。便去扬州且明日，故乡今夜有人留。